Mi No Moa Save Kontrolem Laef Blong Mi—Winim Fasin Blong Tekem Drag\nLANWIS Afrikaans Albanian American Sign Language Amharic Arabic Armenian Azerbaijani Basque Belize Kriol Bicol Bislama Brazilian Sign Language Bulgarian Cambodian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Cibemba Croatian Czech Dangme Danish Dutch English Estonian Ewe Faroese Fijian Finnish Fon French Ga Galician Georgian German Greek Haitian Creole Hausa Hebrew Hiligaynon Hindi Hungarian Iban Igbo Iloko Indonesian Isoko Italian Italian Sign Language Japanese Kannada Kikamba Kikuyu Kiluba Kinyarwanda Kirghiz Korean Lithuanian Malagasy Malay Malayalam Myanmar Nahuatl (Northern Puebla) Ndebele (Zimbabwe) Nepali Niuean Norwegian Nzema Okpe Oromo Pangasinan Papiamento (Curaçao) Persian Polish Portuguese Portuguese (Portugal) Punjabi Quichua (Imbabura) Rarotongan Romanian Russian Sango Sepedi Serbian Serbian (Roman) Setswana Seychelles Creole Shona Sidama Silozi Silozi Slovenian Solomon Islands Pidgin Spanish Sunda Swahili Swahili (Congo) Swedish Tagalog Tahitian Tatar Telugu Tetun Dili Thai Tigrinya Tongan Turkish Twi Ukrainian Urdu Urhobo Uzbek Uzbek (Roman) Valencian Vietnamese Waray-Waray Welsh Yoruba\nMi No Moa Save Kontrolem Laef Blong Mi\nSOLOMONE TONGA i talem stori ya\nYia We Mi Bon: 1971\nBifo: Mi tekem drag, mo mi go long kalabus\nFamle blong mi i blong Tonga, wan kantri we i gat samwe long 170 aelan, mo i stap long saotwes Pasifik. Long Tonga mifala i gat wan simpol laef. Mifala i no gat elektrik o trak. Be mifala i gat wota saplae long haos blong mifala, mo mifala i fidim sam faol. Taem mifala i spel long ol holide blong skul, mi mo tufala brata blong mi i givhan long papa blong mifala, blong lukaot long garen blong mifala, we i gat banana, yam, taro, mo maniok. Papa blong mifala i lukaot long famle wetem mane we hem i winim long ol kakae ya mo sam narafala smosmol wok bakegen. Olsem ol narafala man long aelan, famle blong mi i respektem Baebol, mo mifala i go long jos oltaem. Be yet, mifala i bilif se wan rod nomo blong harem gud long laef, hemia blong muv i go long wan rij kantri.\nTaem mi gat 16 yia, angkel blong mi i mekem plan blong mifala i muv i go long Kalifonia, U.S.A. !I no isi from we mifala i mas lan long wan niufala kalja! Nating se laef blong mifala i kamgud moa, mifala i laef long wan eria we pua, mo ol man oli faet oltaem mo oli tekem drag. Plante taem long naet mifala i harem masket i faerap, mo bighaf blong ol neba blong mifala oli fraet long ol grup blong ol rabis man. Plante man oli yusum masket blong protektem olgeta wan o blong stopem wan faet. Mi stil gat wan mak blong bolet long jes blong mi from wan faet olsem.\nLong hae skul, mi wantem joen wetem ol narafala yangfala. Sloslo mi stap joen long ol rabis lafet, mi dring bitim mak, faet, mo yusum ol drag we loa i blokem. Biaen mi kam slef blong drag ya kokain. Mi stat blong stil blong pem ol drag blong mi. Nating se ol memba blong famle blong mi oli strong long jos, mi neva kasem ol advaes blong jos we oli save givhan long mi blong blokem ol rabis fren mo ol rabis fasin. Plante taem mi kasem kil mo oli arestem mi from we mi stap yusum masket blong faet. !Mi no moa save kontrolem laef blong mi! Samtaem biaen mi go long kalabus.\nWan dei long yia 1997, taem mi stap long kalabus, wan narafala prisena i luk se mi stap holem wan Baebol long taem blong Krismas. Hemia wan taem we plante man Tonga oli luk se i tabu tumas. Hem i askem long mi sipos mi save samting we Baebol i talem long saed blong dei we Jisas i bon, be mi no save wan samting long saed ya. Hem i soem ol vas blong Baebol we oli tokbaot taem we Jisas i bon, mo mi luk se ol vas ya oli no tokbaot plante samting we oli stap hapen long taem blong Krismas tede. (Matiu 2:1-12; Luk 2:5-14) Mi mi sapraes tumas, mo mi wantem save sam moa samting we Baebol i talem long saed blong Krismas. Man ya i stap go long ol miting evri wik we ol Witnes blong Jehova oli stap mekem insaed long kalabus, nao mi mekem plan blong go wetem hem. Long taem ya, oli stap stadi long buk blong Revelesen. Nating se mi kasemsave smol nomo, mi luksave se evri samting we oli tijim oli stanap nomo long Baebol.\nTaem wan brata i askem mi sipos mi wantem stadi Baebol, mi akseptem. Hemia fastaem we mi lanem ol promes blong fiuja we Baebol i tokbaot long saed blong wan paradaes long wol ya. (Aesea 35:5-8) I kam klia long mi se, blong mekem God i glad mi mas mekem sam bigfala jenis long laef blong mi. Mi luksave se Jehova i no save letem mi laef long paradaes sipos mi stap gohed long ol rabis fasin blong mi. (1 Korin 6:9, 10) Taswe mi gat strong tingting blong kontrolem kros blong mi, stop blong smok, mo no moa gobak long fasin blong dring bitim mak mo tekem drag.\nLong yia 1999, bifo we mi aot long kalabus, oli sanem mi i go long wan imigresen kamp. Bitim wan ful yia mi no luk nating wan witnes blong Jehova. Be mi gat strong tingting blong gohed blong mekem ol jenis long laef blong mi. Long yia 2000, gavman i kanselem visa blong mi taem mi askem blong gohed blong stap long Yunaeted Stet, nao oli sanem mi gobak long Tonga.\nLong Tonga, mi wantem tumas blong faenem ol Witnes blong Jehova mo gohed long Baebol stadi blong mi. Mi laekem samting we mi stap lanem, mo mi glad tumas taem mi luk ol tijing blong ol Witnes long Tonga oli stanap long Baebol, sem mak olsem ol Witnes long Yunaeted Stet.\nOl man long Tonga oli savegud papa blong mi from we hem i holem wan impoten wok long jos. Taswe, fastaem tingting blong ol famle blong mi i fasfas mo oli no laekem we mi joen wetem Ol Witnes blong Jehova. Be biaen, papa mo mama blong mi i glad se ol advaes blong Baebol oli halpem mi blong mi gat wan laef we i klin.\nOlsem ol narafala man Tonga, mi spenem plante aoa evri wik blong dring kava\nWan samting we i had tumas blong mi lego, hemia wan lokol dring. Plante man Tonga oli spenem plante aoa evri wik blong dring kava, wan strong dring blong kwaetem tingting blong man we oli wokem long rus blong kava. Taem mi stap long ples blong mi long Tonga, mi tu mi stat blong go long nakamal klosap evri naet, mo mi dring kava kasem mak ya we mi drong gud long hem. Haf blong problem ya, hemia se mi joen wetem ol fren we oli no tinghevi long Baebol. Biaen, mi luksave se fasin ya i mekem Jehova i harem nogud. Ale mi mekem sam jenis blong hem i save glad long mi mo i blesem mi.\nMi stat blong go long evri miting blong Ol Witnes blong Jehova. Taem mi joen wetem ol man we oli wantem mekem God i glad, samting ya i givhan long mi blong blokem ol samting we i traem mi. Long 2002, mi baptaes olsem wan Witnes blong Jehova.\nFrom we Jehova i gat longfala tingting long mi, mi kasem blesing from longfala tingting blong hem olsem we Baebol i talem, i se: “Jehova . . . i gat longfala tingting long yufala, from we hem i no wantem se wan man i ded, hem i wantem se olgeta man oli tanem tingting blong olgeta.” (2 Pita 3:9) Hem i save spolem ol rabis man longtaem finis bifo, be hem i gat longfala tingting blong letem taem i pas blong ol man olsem mi, oli save tanem tingting blong olgeta mo kam fren blong hem. Mi glad blong tingbaot se hem i save yusum mi blong givhan long ol narafala olsem mi blong oli tanem tingting.\nWetem help blong Jehova, naoia mi save kontrolem laef blong mi bakegen. Mi no moa stilim ol samting blong ol narafala blong pem ol samting we oli save kilim ded mi. Defren olgeta, naoia mi traem blong givhan long ol man raonabaot long mi, blong oli kam fren blong Jehova tu. Taem mi stap joen wetem ol Witnes blong Jehova, mi mitim gudfala woman blong mi, Tea. Mitufala mo smol boe blong mitufala i gat wan hapi famle laef. Mitrifala i joen tugeta blong tijim ol narafala long samting we Baebol i talem long saed blong wan gudfala laef long fiuja, long paradaes long wol ya we bambae i gat pis nomo long hem.\nBaebol i Talem Wanem Long Saed Blong Strong Dring? Sipos Yumi Dring, ?Yumi Mekem Sin?\nBaebol i tokbaot sam gudfala samting long saed blong waen mo sam narafala strong dring.


Hemia Wok mo Glori blong Mi - M. Rasel Balad\nHemia Wok mo Glori blong Mi\nI Kam long Elda M. Rasel Balad\nGod i givim fri, paoa ia blong Hem long olgeta we oli akseptem mo stap ona long prishud blong Hem, we i lidim man long ol blesing blong promes we i blong man i nomo save ded mo i kasem laef we i no save finis.\nPresiden Peka. Mifala i stap luk fored blong kasem namba 98 vesen blong naesfala poem ia. Hem i bin givim wan gudfala instraksen long yumi.\nSam wik i pas, long wan naet we i kolkol mo i tudak, waef blong mi, Babra mo mi i bin lukluk wetem sapraes i go long skae. Ol milian sta, oli saen gud mo oli naes. Nao mi openem buk blong Perel we I Gat Bigfala Praes mo ridim bakegen, wetem ae i bigwan, wanem we Lod, God i bin talem long Moses se Hem i bin krietem ol wol we i no gat namba blong hem; mo tu, Hem i bin krietem olgeta from stamba tingting blong Hemwan; mo Hem i bin krietem olgeta tru long Pikinini, we i Wan Stret Wan Ia Nomo blong Hem (luk long Moses 1:33).\nLong taem blong yumi, bigfala Habol spaeglas i konfemem ol bigfala samting we Moses i bin luk. Folem ol man blong saens blong Habol, Longfala Sta Galaksi, we wol mo san i wan smol pat blong hem nomo, oli tekem se hem i wan aot long ol 200 bilian nara galaksi. Long mi, hem i had blong andastanem, i no posibol blong pikjarem, from se ol kriesen blong God oli bigbigwan tumas.\nOl brata mo sista. Paoa we tru long hem, oli bin krietem ol heven mo wol, hem i prishud. Olgeta long yumi we i memba blong Jos ia, i save se stamba blong prishud paoa ia, hem i God we i Gat Olgeta Paoa, mo Pikinini blong Hem, Jisas Kraes. Prishud i paoa we tru long hem, oli bin krietem ol heven mo wol ia, be tu, hem i paoa we Sevya i yusum long seves blong Hem long wol ia blong mekem ol merikel, blong blesem mo hilim ol sikman, blong mekem ol ded oli laef bakegen, mo, olsem Wan Stret Pikinini Ia Nomo blong Papa blong yumi, i stanap strong long ol strong soa blong Getsemane—olsem ia nao, Hem i bin mekem wanem ol loa blong jastis mo sore oli askem, mo i givim wan Atonmen we i bigwan tumas mo i winim ded blong bodi tru long Laef Bakegen long Ded.\nOli ol ki blong prishud atoriti ia, mo paoa we i kamaot long hem, we Lod i givim long Pita, Jemes, mo Jon mo ol nara Aposol blong Hem blong blesem ol narawan mo blong joenem long heven wanem we oli joenem long wol.\nPaoa blong prishud i tabu mo i stamba presen we i kam long God. Hem i defren long prishud atoriti, we i raet blong mekem samting long nem blong God. Raet o odinens ia, wan i kasem tru long fasin blong putum han antap long hed blong man. Paoa blong prishud i kam nomo taem olgeta we oli yusum, oli klin inaf mo oli mekem samting folem tingting blong God. Olsem we Presiden Spensa W. Kimbol i talem: “Lod i givim long yumi evriwan, ol man we i kasem prishud, wan atoriti, be yumi save yusum ol paoa blong heven nomo folem hamas yumi laef long stret mo gud fasin” (luk long “Boys Need Heroes Close By,” Ensign, May 1976, 45).


Tingting blong yumi i olsem se wol i stap long tufala haf. Maet yumi ting se wan haf long wol ya i gat ol rijman long hem, mo narawan haf i gat ol puaman long hem. Be plante man oli no rij mo oli no pua tu. Maet yumi ting se wol ya, long wan haf i gat ol bos, mo long narafala haf i gat ol man blong wok. Be plante man oli no bos mo oli no man blong wok tu. Maet yumi ting se wol ya i gat ol skulman mo ol manbus long hem nomo. Be plante skulman oli no waes, mo plante manbus oli waes.\nSamting ya i soemaot se sapos yumi divaedem wol ya long tufala haf or trifala haf, maet tingting blong yumi i no stret. Be Jisas i bin divaedem wol ya long tufala haf nomo, se (1) ol man we bambae oli kasem ded from oli folem rod blong Setan, mo (2) ol man we bambae oli kasem laef from oli folem rod blong Jisas. Tingting ya i stret tru.


Infomesen Sekuriti Archives - Get Safe Online Vanuatu\nHem i impoten blong manejem hu i gat akses long wanen infomesen we oganaesen blong yu i holem. Hemia i minim se yu mas fisikali alaom mo restriktem akses long ol kaen infomesen, mo yu mas gat tu abiliti blong monitorem hu i stap...\nOganaesen blong yu i sud gat wan proses we i stap blong manejem mo ripotem ol ivent o ol jen blong ol ivent we oli setelem konfidensialiti, integriti, o ol infomesen we oli stap....\nLong eni pat blong bisnesk hem i no posibol blong yu sef long ol risk sapos yu no save se oli olsem wanem. From hemia, blong gat wan infomesen sekuriti strateji, yu mas pripea blong karemaot wan infomesen risk asesmen blong...\nData Los Privensen\nWan ki pat long IT stratiji blong yu hem i blong yu stopem ol data blong yu blong oli no lus mo oli no go long ol rong man.......mo hemia i sud pat long ol evri dei haos kiping blong yu. Ol konsekwens blong ol ivent ia hem i...\nSapos ol narafala man o ol narafala oganaesesen oli save aksesem ol konfidensel data mo komunikesen (eksampol ol imel) we oli nogat otoriti blong luk olgeta, bae konsekwens blong hem i nogud olgeta mo i save kosem damej olsem...\nInfomesen we i stap long kompiuta blong yu oli no save riplesem. Mekem bakap oltaem long ol data blong yu blong mekem sua se yu gat moa long wan kopi. ...


?Olsem Wanem Mi Save Stop Blong Tingbaot Seks? | Ol Yangfala Oli Askem\nLANWIS Afrikaans Albanian American Sign Language Amharic Arabic Armenian Azerbaijani Belize Kriol Bislama Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Croatian Czech Danish Dutch English Estonian Ewe Faroese Fijian Finnish French Ga Georgian German Greek Gun Hebrew Hiligaynon Hungarian Iban Icelandic Iloko Indonesian Isoko Italian Japanese Javanese Kiluba Kinyarwanda Kirghiz Kirundi Korean Lingala Lithuanian Macedonian Malagasy Malay Malayalam Myanmar Ndau Ndebele (Zimbabwe) Norwegian Nzema Ossetian Pangasinan Persian Polish Polish Sign Language Portuguese Portuguese (Portugal) Romanian Russian Sango Serbian Serbian (Roman) Seychelles Creole Shona Silozi Silozi Slovenian Spanish Spanish Sign Language Sunda Swahili Swedish Tagalog Tatar Thai Turkish Ukrainian Urhobo Uzbek Valencian Vietnamese Welsh Yoruba\n“Ol tingting blong seks oli jes kam nomo olsem long tingting blong mi. I olsem se wan man i stap kontrolem bren blong mi.”—Vera.\n“I had tumas blong kontrolem tingting blong i no tingbaot seks. Be ating bae i moa isi blong mi muvmuvum ol han blong mi mo wis se mi save flae.”—Jon.\n?Yu yu gat sem tingting olsem Vera mo Jon? Sipos yes, atikol ya bambae i givhan long yu.\n?From wanem yumi no mas gohed blong tingbaot seks?\n?From wanem i had blong no tingbaot seks?\nWan yangfala nem blong hem Aleks i talem se: “Angkel blong mi i talem se sipos God i no wantem se mi mi harem gud long filing blong seks, bambae hem i no putum filing ya long mi.”\nSamting we angkel blong Aleks i talem i tru—God i givim filing blong seks long yumi, be hem i givim from wan gudfala risen. God i givim filing blong seks blong mekem se tede i gat ol man long wol. Taswe ?from wanem yu mas traehad blong no tingbaot seks? Hemia tu gudfala risen:\nBaebol i tijim se stamba tingting blong God long saed blong seks, hem i blong man mo woman nomo we tufala i mared.—Jenesis 1:28; 2:24.\nSipos yu yu singel mo yu respektem rul ya blong God, be yu stap gohed blong tingbaot seks, bambae yu harem nogud nomo from we yu no save kasem samting we yu wantem. Mo tingting ya i save pulum yu blong wantem kasem mo mekem seks, hemia wan desisen we plante yangfala oli mekem mo biaen oli harem nogud from.\nTaem yu traehad blong sakemaot ol tingting blong seks, hemia i halpem yu blong gat fasin ya blong bos long tingting mo i save givhan long yu long ful laef blong yu.—1 Korin 9:25.\nFasin blong bos long tingting i save mekem se yu gat wan hapi laef naoia mo long fiuja. Sam man blong stadi oli talem se sipos ol pikinini oli gat fasin ya blong bos long tingting, taem oli kam bigman, bambae oli no gat problem long saed blong helt, wari long saed blong mane, mo problem wetem polis. *\nFrom we yumi laef long wan wol we ol man oli tokbaot seks oltaem, mo tu ol homon long bodi blong yumi oli stap jenis taem yumi yangfala, mekem se i had blong yumi no tingbaot seks.\n“I luk olsem se ol program long TV oli stap soem se i oraet nomo blong wan man mo woman i mekem seks nating se tufala i no mared, mo i no gat nogud samting we i save kamaot from. Taswe i isi nomo blong gat ol nogud tingting long saed blong seks sipos oli no soem ol nogud samting we i save kamaot from rabis fasin blong seks.”—Rut.\n“Long ples blong wok, mi stap harem plante nogud storian long saed blong seks, mo mi stat blong wantem save moa. Hemia i save mekem yumi ting se rabis fasin blong seks i nomol nomo, mo i had blong luk se i wan rong samting.”—Nikol.\n“I isi moa blong yu foldaon long trap taem yu skrol long ol foto long sosol media. Wan rabis foto nomo blong seks we yu luk, i save stap long tingting blong yu mo bae i had blong yu fogetem!”—Maria.\nMaet ol risen ya oli mekem yu harem olsem aposol Pol we i raetem se: “Taem mi wantem mekem samting we i stret, be tingting blong mekem i nogud, hem tu i stap long mi.”—Rom 7:21.\nYu no letem ol rong tingting oli bildim nes blong olgeta long hed blong yu\nTingbaot sam narafala samting. Traem tingbaot sam narafala samting i bitim seks. Maet yu save tingbaot sam samting we yu laekem blong mekem taem yu spel, ol spot, eksasaes, o eni narafala samting we i save givhan long tingting blong yu. Wan yangfala woman nem blong hem Valeri i talem se: “Fasin blong ridim Baebol i givhan. Baebol i fulap wetem ol gudfala tingting long saed blong God mo taem yu tingting long olgeta, bambae i had blong yu tingbaot eni narafala samting.”\nI nomol blong man i tingbaot seks. Be i stap long yu nomo se bambae yu mekem wanem wetem ol tingting ya. Yu yu naf blong sakemaot ol tingting ya sipos yu jus blong sakemaot.\n“Taem mi stat blong tingbaot seks, mi traem blong putum tingting blong mi long wan narafala samting. Mo tu mi traem blong faenemaot samting we i mekem se mi stat blong tingbaot seks, maet hem i wan singsing o wan foto we mi mas dilitim.”—Helen\nAdvaes blong Baebol: “Yufala i mas gohed blong tingting [o, “tingbaot no tingting dip,” futnot] long olgeta samting we oli tru, olgeta samting we oli impoten, olgeta samting we oli stret, olgeta samting we oli klin.”—Filipae 4:8.\nJusum ol gudfala fren. Sipos ol fren blong yu oli stap tokbaot seks oltaem, bambae i had blong yu gat wan tingting we i klin.\n“Olsem wan yangfala, mi faenem i had blong mi tingbaot wan gudfala samting, mo wan bigfala samting hemia ol fren blong mi. Taem yu stap wetem ol man we oli tokbaot ol rabis fasin oltaem, bambae yu no moa save tingbaot ol gudfala samting—mo hemia i olsem se oli ademap moa fuel i go long faea.”—Sera.\nAdvaes blong Baebol: “Sipos man i go joen long ol waes man, bambae hem i save kam waes, be sipos hem i go mekem fren wetem ol man we oli no gat hed, bambae hem i spolem hem nomo.”—Ol Proveb 13:20.\nBlokem ol samting blong spel we oli doti. Tede evri man oli save se ol miusik, muvi mo ol narafala samting olsem oli soemaot seks nomo. Nikol i talem se “Long mi, miusik i gat bigfala paoa long mi. Hem i save mekem ol filing blong mi i kam strong mo i go kasem mak ya we mi no save kontrolem.”\n“Mi mi stat blong wajem ol muvi mo ol program long TV we oli soemaot ol rabis fasin blong seks. Fastaem mi no ting se bambae i save spolem tingting blong mi, be biaen mi stat blong tingbaot seks. I isi blong faenemaot from wanem mi gat ol tingting ya. Taem mi stop blong wajem ol muvi mo ol program blong TV, mi no moa tingbaot seks tumas. I isi moa blong sakemaot ol nogud tingting taem mi jusum gud ol samting we mi mekem blong spel.”—Joanne.\nAdvaes blong Baebol: “Yufala i no mas tokbaot nating enikaen doti fasin blong seks, mo enikaen doti samting, mo toktok blong yufala i no mas soemaot se yufala i wantem plante samting.”—Efesas 5:3.\nStamba poen: Sam man oli ting se ol filing blong olgeta long saed blong seks oli impoten tumas, taswe oli no mas—mo oli no save—kontrolem. Be Baebol i talem samting we i defren olgeta. Baebol i tijim se yumi save kontrolem ol tingting blong yumi, mo hemia i soemaot se samting we yumi mekem i impoten tumas long God.\nAdvaes blong Baebol: “Yufala i mas gohed blong mekem se paoa we i stap pusum tingting blong yufala, i kam niuwan.”—Efesas 4:23.\n“I luk olsem se ol man oli wokem ol miusik mo muvi blong givim nogud tingting nomo long yumi. Yumi mas mekem evri samting we yumi naf blong mekem blong jusum gud olgeta we bambae yumi spenem taem wetem mo samting we bambae yumi wajem. Yumi no mas mekem ol samting o joen wetem ol man we bambae oli givim nogud tingting long yumi.”—Tyler.\n“Yumi save bos long tingting blong yumi sipos yumi gat wan gudfala program blong ridim Baebol, stadi, mo prea. Plante taem wan man i gat problem blong tingbaot ol nogud samting from we hem i no stap mekem ol samting ya.”—Yadi\nTingtingbak: ?Mi save mekem wanem blong mi no tingbaot seks?\nTingbaot sam narafala samting.\nJusum ol gudfala fren.\nBlokem ol samting blong spel we oli doti.\nSam samting blong tingbaot: ?Weswan long ol samting ya we yu save kamgud moa long hem?\n^ par. 16 Olgeta tu we oli mared oli nidim fasin ya blong bos long tingting—hemia wan narafala risen from wanem i gud blong wokem fasin ya naoia, taem yu singel yet.


Sofwe ia we maet i stap long kompiuta blong yu hem i inkludum:\nOfis (inkludum Wod, Eksel, PawaPoint, Oatluk)\nOl narafala aplikesen (we yu save lodem long wan CD/DVD o via long intenet)\nOl akaon sofwe\nOlsem long keis blong Maekrosof Windo opereting sistem, ol onlaen kriminal oli save faenem kiwktaem ol valnerebel eria long ol narafala softwe mo kontinu blong mekem olsem long laeftaem blong vesen ia. Blong handlem hemia, sofwe manufaktura i rilisim regula apdeit olsem sekuriti apdeit o kritikol apdeit, we i protektem agensem malwe mo ol sekuriti eksploit. Ol narafala taep blong apdeit oli korektem ol era we oli enhansem wei we sofwe i wok o fungsen, mo oli no rili rilet long sekuriti.\nSamfala sofwe apdeit oli rikwarem yu blong yu ristatem kompiuta blong yu blong i komplitim instolesen proses. Bakegen, bae all i givim jois long yu weta yu daonlodem mo instolem apdeit kwiktaem o afta. Mifala advaesem yu se yu mekem kwiktaem.\nDaonlodem letest softwe apdeit hem i no nid blong ranem latest vesen of antivaeres, antispaewe mo faeawol sofwe.


Ol Vaeres & Ol Narafala Malwe - Get Safe Online Vanuatu - Bislama\nPlante long yumi i save long ol denja mo konsekwens blong kompiuta mo ating ol mobael divaes we malwe i infektem olgeta, be pikinini blong yu i save long ol isu ia? Mo sapos oli olsem, i no wan samting we yu wari long hem?\nYu save faenem samfala gudfala advaes blong blokem ol vaeres, spawe mo ol narafala malwe blong oli no infektem kompiuta blong yu taem yu klik long ples ia, mo, long mobael divaes blong yu taem yu Klik long ples ia.\nOlsem wan general rul, help blong kipim pikinini blong yu mo ol kompiuta blong yu mo ol narafala divaes oli sef taem yu intsolem intenet sekuriti softwe mo mekem sua se yu stap apdeitem. Talem long pikinini blong yu blong no tanem of vaeres skana o faewol, i nomata we yu ting se i save mekem wan gem hem i spid. Yu no tingting long hem nomo!


Lesin Long Advaes We i Stretem Yu Mo Kam Waes.—Ol Proveb 8:33 | Stadi\n‘Pikinini blong mi, yu mas lesin long advaes we i stretem yu nao bambae yu kam waes.’—OL PROVEB 8:32, 33.\nSINGSING: 56, 89\n?Olsem wanem Jehova i tijim yu, blong yu stretem yu wan?\n?Olsem wanem papa mo mama i tijim mo stretem pikinini folem tingting blong Jehova?\n?Yu mas mekem wanem, blong advaes we yu kasem long kongregesen i save givhan long yu?\n1. ?Olsem wanem blong kasem waes? ?Mo waes ya i givhan long yumi olsem wanem?\nJEHOVA nao i Stamba blong waes, mo hem i glad blong givim waes ya long ol man. Long Jemes 1:5 yumi ridim se: “Sipos wan long yufala i sot long waes, i gud hem i gohed blong askem long God, nao bambae hem i kasem from we God i glad blong givim samting long olgeta man.” Wan rod blong kasem waes, hemia taem yumi letem God i stretem yumi. Waes ya i blokem yumi blong yumi no mekem samting we i no stret, mo i mekem se yumi stap klosap long Jehova. (Ol Proveb 2:10-12) Mo bambae yumi kasem laef we i no save finis.—Jud 21.\n2. ?Wanem i save givhan long yumi blong yumi glad taem God i stretem yumi?\n2 Maet samtaem yumi harem nogud o yumi no glad taem narafala i stretem yumi, from we yumi sinman mo yumi gruap long ol defdefren fasin. Be taem Jehova i stretem yumi mo yumi luk gudfala frut we i kamaot, yumi kasem save se hem i lavem yumi. Ol Proveb 3:11, 12 i talem se: “Pikinini blong mi. Sipos Hae God i mekem wan samting blong stretem yu, be yu mas glad blong karem.” Mo i gohed se: “Ol man we hem i lavem olgeta, oltaem hem i stap stretem olgeta.” Yumi save sua se Jehova i wantem we yumi harem gud. (Ridim Hibrus 12:5-11.) God i save gud yumi, taswe taem hem i stretem yumi, oltaem hem i mekem long fasin we i stret nomo, mo i stretem yumi olsem yumi nidim. Long stadi ya, bambae yumi tokbaot fo rod blong kasem fasin stretem: (1) stretem yu wan, (2) papa mo mama i stretem pikinini, (3) kongregesen i stretem yu, mo (4) samting we i moa nogud i bitim fasin stretem.\nSTRETEM YU WAN\n3. ?Olsem wanem pikinini i lanem blong stretem hem wan? Talem wan eksampol.\n3 Sipos yu stretem yu wan, bambae yu naf blong kontrolem ol fasin mo tingting blong yu. Yumi no bon wetem fasin ya blong stretem yumi, taswe yumi mas lanem. Traem tingbaot: Taem wan pikinini i stap lanem blong ron long baskel, fastaem papa i mas holem baskel. Sloslo pikinini i lan blong sidaon long baskel hem wan, nao papa i lego hem blong smoltaem. Taem papa i sua gud se pikinini bambae i no foldaon, hem i lego fulwan. Long sem fasin, taem papa mo mama i ‘stretem pikinini mo givim woning folem tingting blong Jehova,’ tufala i tijim hem blong i stretem hem wan mo i kam waes.—Efesas 6:4.\n4, 5. (1) ?From wanem yu mas stretem yu wan, blong putum “niufala fasin”? (2) ?From wanem tingting i no mas foldaon taem yu mekem mastik?\n4 Samting ya i sem mak long man we i stat blong save Jehova. Nating se hem i stat blong stretem hem wan, be hem i no bigman yet long ol Kristin fasin. Taem hem i putum “niufala fasin” olsem klos blong hem, mo i gat fasin blong Kraes, long taem ya nao hem i kam bigman. (Efesas 4:23, 24) Taem yu stretem yu wan, hemia i givhan long yu blong ‘yu sakemaot ol fasin we God i no laekem, mo ol rabis samting blong wol ya we ol man oli wantem. Mo i trenem yu blong yu laef wetem stret tingting, yu gat ol fasin we oli stret, mo yu holemstrong long God taem yu stap long wol ya.’—Taetas 2:12.\n5 Yumi evriwan i sinman. (Prija 7:20) Sipos yumi mekem mastik, ?hemia i min se yumi no stap stretem yumi? Plante taem i no olsem. Ol Proveb 24:16 i talem se: “Nating we trabol i stap kasem stret man hamas taem, be oltaem hem i save girap bakegen.” ?Wanem i save givhan long yu blong yu “girap bakegen”? I no paoa blong yu, be tabu spirit blong God. (Ridim Filipae 4:13.) Bos long tingting, we i klosap sem mak long fasin blong stretem yu wan, i frut blong tabu spirit.\n6. ?Olsem wanem yu save laekem blong stadi long Tok blong God? (Yu luk pija long stat blong stadi.)\n6 Sipos yu prea, stadi Baebol, mo tingting dip, bambae yu kam naf blong stretem yu wan. ?Be olsem wanem sipos i had blong stadi o yu no laekem stadi? Yu no letem tingting blong yu i foldaon. Jehova i save givhan long yu, blong yu “laekem tumas” Tok blong hem. (1 Pita 2:2) Yu askem long Jehova blong i givhan long yu blong stretem yu wan, nao yu save faenem taem blong stadi Baebol. Fastaem yu save stadi blong sam minit nomo. Sloslo bambae i kam isi moa, nao yu laekem blong stadi. Bambae yu harem gud long taem we yu stap kwaet blong stadi mo tingting dip long ol save blong Jehova.—1 Timoti 4:15.\n7. ?Fasin blong stretem yu wan i save givhan olsem wanem?\n7 Taem yu stretem yu wan, yu naf blong kasem ol mak long wok blong Jehova. Wan papa i luksave se hem i no moa wok strong, taswe hem i putum mak blong kam fultaem paenia. ?Fasin ya blong stretem hem wan i givhan olsem wanem? Hem i ridim ol magasin we oli tokbaot wok blong paenia, mo i prea tu, nao hem i fren moa wetem Jehova. Mo tu, wanwan taem hem i mekem haftaem paenia. Hem i gohed nomo blong tingbaot mak blong hem, i no letem wan samting i blokem hem. I no longtaem, hem i kam wan fultaem paenia.\nPAPA MO MAMA I STRETEM PIKININI\nTaem pikinini i bon, hem i no save wanem i stret mo wanem i no stret, taswe yu mas tijim hem (Haf 8)\n8-10. ?Wanem i save givhan long ol papa mo mama blong oli tijim gud pikinini? Tokbaot wan eksampol.\n8 Jehova i givim wok blong tijim pikinini long papa mo mama. Tufala i mas ‘stretem mo givim woning long hem folem tingting blong Jehova.’ (Efesas 6:4) Tede wok ya i no isi. (2 Timoti 3:1-5) Taem pikinini i bon, hem i no save wanem i stret mo wanem i no stret, mo i no trenem tingting blong hem yet. Blong trenem pikinini, papa mo mama i mas stretem hem. (Rom 2:14, 15) Wan man blong stadi long Baebol i eksplenem Grik tok we i minim “stretem,” se “tijim gud pikinini” blong i mekem ol gudfala desisen taem i kam bigman.\n9 Taem papa mo mama i stretem pikinini wetem lav, hem i harem se tufala i kea gud long hem. Hem i lanem se hem i no fri olgeta, mo evri samting we hem i mekem i mas gat frut blong hem. Taswe ol Kristin papa mo mama oli mas yusum waes blong Jehova blong tijim pikinini. I gat plante defren tingting long saed blong fasin blong tijim pikinini, i dipen long ples we man i stap long hem, mo tu, ol tingting ya oli stap jenis oltaem. Be ol papa mo mama we oli lesin long God, oli savegud wanem we oli mas mekem, mo oli no folem tingting mo save blong ol man.\n10 Noa i wan gudfala eksampol. Taem Jehova i talem long hem blong i bildim wan sip, hem i no save olsem wanem blong mekem. Hem i mas lesin long Jehova. Baebol i talem se, hem i “mekem olgeta samting ya olsem” we Jehova i talem. (Jenesis 6:22) ?Wanem i kamaot from? !Sip ya i sevem laef blong Noa mo famle blong hem! Noa i wan gudfala papa. ?From wanem? From we hem i trastem waes blong God. Hem i tijim gud ol pikinini blong hem mo i soemaot gudfala eksampol long olgeta, nating se ol man long taem ya oli nogud tumas.—Jenesis 6:5.\n11. ?From wanem ol papa mo mama oli mas wok had blong tijim gud pikinini?\n11 ?Sipos yu yu gat pikinini, olsem wanem yu save ‘mekem olgeta samting olsem’ we God i talem? Yu lesin long Jehova. Yu letem hem i givhan long yu blong yu tijim pikinini. Yusum ol advaes blong Baebol mo ogenaesesen blong hem. !Taem ol yia oli pas, pikinini blong yu bambae i talem tangkiu long yu! Wan brata i talem se: “Mi mi talem bigfala tangkiu long Papa mo Mama from we tufala i traehad blong tijim gud mi, mo blong mekem trutok i kasem hat blong mi.” Hem i talem se papa mo mama blong hem i givhan long hem blong i kam klosap long Jehova. I tru, nating se papa mo mama i tijim gud pikinini, maet hem i save lego Jehova. Be sipos tufala i bin traem bes blong tufala, tingting blong tufala i no save stikim tufala, mo tufala i hop se wan dei pikinini bambae i kambak long Jehova.\n12, 13. (1) Taem kongregesen i putumaot pikinini, ?olsem wanem papa mo mama i save obei long God? (2) ?Wan famle i kasem wanem blesing taem papa mo mama i obei long Jehova?\n12 Wan bigfala samting we i traem ol papa mo mama, hemia taem kongregesen i putumaot wan pikinini blong olgeta. Wan sista we kongregesen i putumaot gel blong hem, mo gel ya i aot long haos, i talem se: “Mi traehad blong faenem sam toktok long ol buk blong yumi, we i givim raet long mi blong toktok wetem gel blong mi mo smol abu blong mi.” Be man blong hem i eksplenem long hem se i no moa wok blong tufala blong lukaot long gel ya, be tufala i mas holemstrong long Jehova.\n13 Sam yia biaen, kongregesen i tekembak gel ya. Mama blong hem i talem se: “!Naoia hem i ring o i sanem mesej long mi klosap evri dei! Mo hem i gat bigfala respek long mi mo man blong mi, from we hem i luksave se mitufala i obei long God. Mifala i fren gud bakegen.” Sipos kongregesen i putumaot pikinini blong yu, ?bambae yu “trastem Jehova long olgeta tingting blong yu”? ?Bambae yu soemaot long hem se ‘yu no dipen long prapa save blong yu’? (Ol Proveb 3:5, 6) Yu mas tingbaot se taem Jehova i stretem yumi, hemia i soemaot se hem i waes we i waes mo i lavem yumi tumas. Yu no mas fogetem se hem i givim Pikinini blong hem blong sevem olgeta man, mo hemia i minim boe o gel blong yu tu. God i wantem se evri man i kasem laef we i no save finis. (Ridim 2 Pita 3:9.) Taswe, ol papa mo mama, yufala i mas gohed blong trastem Jehova, se hem i stap stretem mo lidim gud yumi, nating se samtaem i had blong obei. Lesin long God taem i stretem yu, mo no sakemaot ol advaes blong hem.\n14. ?Ol advaes blong Jehova we “gudfala bos” i givim, i givhan long yumi olsem wanem?\n14 Jehova i promes blong protektem, tijim, mo lukaotgud long Kristin kongregesen. Hem i mekem olsem long plante rod. Hem i jusum Pikinini blong hem blong i lukaotgud long kongregesen, mo Jisas i putumap wan “gudfala bos” we i givimaot save blong God, blong mekem bilif i strong. (Luk 12:42) “Bos” ya i givim ol gudfala advaes blong tijim mo stretem yumi. Maet yu tingbaot wan tok o wan magasin we i givhan long yu blong yu jenisim tingting mo fasin blong yu. Yu save glad long ol jenis ya, from we oli soemaot se yu letem Jehova i stretem yu.—Ol Proveb 2:1-5.\n15, 16. (1) ?Yumi mas mekem wanem, blong wok blong ol elda i save givhan long yumi? (2) ?Olsem wanem blong mekem wok blong ol elda i kam isi moa?\n15 Jisas i putumap ol elda tu, blong oli lukaotgud long kongregesen wetem lav. Baebol i talem se ol brata ya oli “olsem presen.” (Efesas 4:8, 11-13) ?Yumi mas mekem wanem, blong wok blong ol elda i save givhan long yumi? Yumi folem gudfala eksampol mo bilif blong olgeta. Mo yumi obei long ol advaes blong Baebol we oli givim. (Ridim Hibrus 13:7, 17.) Ol elda oli lavem yumi mo oli wantem se yumi kam klosap long God. Sipos oli luk se yumi no moa go long miting o yumi kam slak, kwiktaem nomo bambae oli traehad blong givhan long yumi. Bambae oli lesin long yumi, mo biaen, oli givim ol gudfala advaes blong Baebol we i leftemap tingting. ?Olsem wanem? ?Samting ya i mekem yu yu luksave se Jehova i lavem yumi?\n16 Yumi mas tingbaot tu se maet i no isi blong ol elda oli stretem yumi. Traem tingbaot, maet i had blong profet Natan i stretem King Deved, we i traem haedem bigfala sin blong hem. (2 Samuel 12:1-14) Sem mak long aposol Pol. Hem tu i mas gat strong tingting blong stretem aposol Pita, taem Pita i mekem i gud moa long ol Kristin we oli Jiu i bitim ol Kristin we oli no man Jiu. (Galesia 2:11-14) ?Taswe, olsem wanem yu save mekem i isi moa blong ol elda oli stretem yu? Yu mas gat tingting daon, talem tangkiu, mo mekem i isi blong oli toktok wetem yu. Tingbaot se hemia i soemaot we God i lavem yu. Ol advaes we oli givim bambae i givhan long yu, mo tu, bambae oli harem gud long wok we oli mekem.\n17. ?Olsem wanem ol elda oli givhan long wan sista?\n17 Tingting blong wan sista i foldaon from ol samting we i hapen long laef blong hem bifo, mo hem i harem se i had blong hem i lavem Jehova. Hem i talem se: “Taem mi toktok wetem ol elda, oli no kros long mi mo oli no agensem mi, be oli leftemap tingting blong mi mo oli mekem mi mi strong. Nating se oli bisi tumas, be long evri miting, i gat wan elda i kam storian smol wetem mi. Ol samting we i hapen bifo i mekem mi mi harem se God i no save lavem mi. Be oltaem Jehova i yusum kongregesen mo ol elda, blong soemaot se hem i lavem mi. Mi mi prea se bambae mi neva lego hem.”\n?WANEM I MOA NOGUD LONG FASIN STRETEM?\n18, 19. ?Wanem samting i moa nogud i bitim fasin stretem? Tokbaot wan stori.\n18 Yu save harem nogud taem oli stretem yu, be sipos yu no wantem lesin long advaes blong God, bambae yu harem nogud moa. (Hibrus 12:11) Rabis fasin blong Ken mo King Jedekia i tijim yumi long wan impoten samting. Taem God i luk we Ken i no laekem brata blong hem mo i wantem kilim hem i ded, hem i givim woning se: ‘?From wanem yu yu kros? Sipos fasin blong yu i stret, bambae mi glad long yu, be fasin blong yu i no stret. Sin blong yu i olsem wan wael anamol we i rere blong kakae yu. Be yu mas winim hem.’ (Jenesis 4:6, 7) Ken i no lesin long advaes blong Jehova, nao i kilim brata blong hem i ded. From samting ya, hem i kasem nogud frut long ful laef blong hem. (Jenesis 4:11, 12) Sipos Ken i bin lesin long advaes blong God, bambae hem i no save harem nogud olsem.\n19 Jedekia i wan rabis king. Taem hem i rul, ol man Jerusalem oli harem nogud tumas. Profet Jeremaea i givim woning long Jedekia bakegen mo bakegen. Be king ya i no wantem we Jehova i stretem hem, ale hem i kasem bigfala trabol. (Jeremaea 52:8-11) !Jehova i no wantem we yumi harem nogud olsem!—Ridim Aesea 48:17, 18.\n20. ?Olsem wanem long olgeta we oli letem God i stretem olgeta, mo olgeta we oli no wantem?\n20 Plante man tede oli jikim advaes blong God mo oli no wantem lesin. Be i no longtaem, ol man we oli no letem God i stretem olgeta bambae oli kasem bigfala trabol. (Ol Proveb 1:24-31) Taswe yu mas ‘lesin long advaes we i stretem yu mo kam waes.’ Ol Proveb 4:13 (NW) i talem se: “Holemtaet ol tok we i stretem yu, yu no lego long hem. Holem gud, from we hem i stamba blong laef blong yu.”\nStretem yu wan i min se yu mekem i strong long yu wan, blong yu stap long stret rod o yu kambak long hem. Hemia i mekem se yu kam gud moa, mo yu kam bigman long ol Kristin fasin. Yu mas prea long Jehova blong i givhan long yu, nao yu save stretem yu wan, stadi moa, mo kasem ol mak long wok blong hem


TRANSFOMEM JASTIS SISTEM BLONG VANUATU – Pat 2 – Paw The Law\nPaw The Law > Blog > Bislama Articles > TRANSFOMEM JASTIS SISTEM BLONG VANUATU – Pat 2\nLong sam wik i pass Jif Jastis i talemaot long wan konfrens we hemi gat wetem ol loia se long yia ia bae Judisiari i go long olgeta narafala aelan we i hat blong ol man i kasem jastis long hem mo bae i tijim olgeta man we oli nogat loia long ol wei blong tekem wan kes i go long Kot. Long tusdei long wik ia Jif Jastis i gat wan miting wetem ol memba blong pablik blong harem tingting blong olgeta.\nLong miting ia Kot i givim taem long pablik blong talem ol experiens blong olgeta taem oli go long Kot ( Majistret Kot, Suprim Kot, Aelan Kot) mo tru long ol experiens ia bae Kot i save kamap wetem sam tingting blong luk olsem wanem blong stretem sistem we i stap. Long dei ia, ol memba blong pablik oli talem se Kot i wok slo tumas, ol fi blong hemi oli sas mo hemi tekem tumas taem blong givimaot ol jajmen o blong ansarem kwestin taem ol memba blong pablik oli raet o kolem olgeta.\nOli infomem mifala se long ol trifala narafala dei i gat trening long saet blong faenem ol solusen blong stretem ol problem ia insaet long Kot.\nDokta Livingston we hem nao i prisentem ol trening ia i talem long ol memba blong pablik se bifo miting ia , hemi bin visitim Epi, Pentekos, Santo mo Malekula mo hemi bin gat 45 miting evriwan mo hemi storian wetem ova long 600 man. Namba ia i includim ol jif, man mo woman. Hemi faenemaot se ol man long aelan oli komplen moa long saet blong raorao blong graon mo talem se ol woman mo ol pikinini oli no gat akses long jastis from i nogat polis mo i nogat Kot.\nBe taem yu lukluk gud, fulap long ol man aelan oli no save olsem wan Kot i wok mo olsem wanem olgeta oli save yusum ol sevis blong Kot blong i helpem olgeta. Minista Regenvanu hemi stap tu long miting ia mo talem se ol kes blong graon oli tekem longtaem tumas mo i gat sam loia we oli stap kiaman.\nNao, sapos we yu wan long olgeta long list ia be Kot i save helpem yu mo protektem yu:\nSapos yu nogat loia\nSapos yu wan Pikinini o yu no gat 18 yia yet\nSapos yu wan woman we oli bin sexually abiusim yu\nSapos yu no haremsave lanwis we oli yusum long Kot\nSapos yu stap long wan long ol aelan farawe\nWanem nao bae yumi save luk long ol yia we i kam we Kot bae i save mekem blong helpem olgeta we oli stap long list antap ia?\nI kat wan Disiplinary Komiti we i stap blong lukluk long ol kes we ol man oli faelem agensem ol loia we oli no mekem gud wok blong olgeta. Jif Jastis i talem se i gat sam desisen we oli pablishim long paclii we ol memba blong pablik oli save go luk.\nSapos hemi posibol blong raetem ol jajmen long bislama blong evriwan long kantri i save ridim mo andestanem desisen blong Kot\nBae i gat moa infomesen long websaet blong Kot blong helpem olgeta we oli no gat loia.\nBae Kot i givimaot moa infomesen blong tijim pablik long ol stamba raet blong wan man we i stap long konstitusen olsem raet blong laef, raet blong yu blong loa i protektem yu mo raet blong wanwan wan blong gat semak tritmen taem oli go long Kot mo samfala moa.\nKot i stap plan blong go long ol narafala aelan mo tijim ol jif, ol woman mo man olsem wanem Kot i wok mo olsem wanem wanwan man i save yusum ol sevis blong Kot.\nOlgeta we oli wok long Rejistri blong Kot oli stap wok blong givimaot wan gudfala sevis long evriwan mo bae oli traem long ansarem ol kwestin blong pablik kwiktaem, mo\nTaem we Minista i kam blong tokbaot ol konsen blong hem long Kot, hemi promessem Kot se bae i gat wan niufala Kot haos.\nMifala i stap traem blong helpem ol manples blong luksave olsem wanem nao ol Kot oli wok mo helpem evriwan blong save olsem wanem blong yusum ol sevis blong Kot. Yumi mas glad from fulap samting i jenis long taem we i kam. Hemia i minim se Kot bae i traem blong helpem ol man oli luksave wok blong hem mo mifala long Vanuatu Law bae mifala i kontinu blong explenem jastis sistem long wan lanwis we yumi evriwan i haremsave. Mo long semak fasin, bae Kot i go aot long ol aelan blong Vanuatu blong tijim ol man blong luksave mo yusum sevis blong Kot. Bae yumi evriwan i traem blong joen tugeta mo mekem se jastis sistem ia i wok blong benefitim evriwan.\nVisen blong Kot long yia ia 2019\nLeftemap trast mo konfidens blong pablik.\nMisen blong Kot long yia ia 2019\nImpruvum sevis we Kot i stap givimaot long evriwan we i yusum sevis ia mo helpem evriwan blong kasem jastis.


Classic bohemianand bohemianboho bohemianall bohemianat bohemianthe bohemiansame bohemiantime, bohemianthese bohemianlarge bohemiangreen bohemianoval bohemianleather bohemianand bohemianwooden bohemiandisc bohemianearrings bohemianwill bohemianadd bohemiana bohemiancool bohemianvibe bohemianto bohemianany bohemianoutfit. bohemianDress bohemianup bohemianor bohemiandress bohemiandown! bohemianClassic bohemianenough bohemianfor bohemiana bohemianlittle bohemianblack bohemiandress, bohemianjeans bohemianand bohemianBirkenstocks bohemianor bohemianto bohemianspice bohemianup bohemianyour bohemiansweats bohemianwhen bohemianyou've bohemianbeen bohemianstuck bohemianin bohemianthe bohemianhouse bohemianfor bohemiansix bohemianmonths bohemianstraight. bohemian:-) bohemian bohemianCool bohemianand bohemianfunky! bohemianA bohemiantrue bohemianone bohemianof bohemiana bohemiankind bohemianstatement bohemianpiece!They bohemianmeasure bohemian3.5" bohemianlength, bohemian1" bohemianat bohemianthe bohemianwidest bohemianCustom bohemianrequests bohemianwelcome.


Banking - Get Safe Online Vanuatu\nHome Business Articles Onlaen sefti mo sekuriti Protecting Your Online Activities\nOnlaen banking hem i gud blong ol bisnis i yusum be yu mas protektem paswod mo ol narafala ditel blong login blong stopem ol kriminol blong go long ol akaon blong yu. From ol bigfala mani mo ol transaksen we oli stap hapen evritaem, onlaen banking hem i kam wan gudfala taket blong ol frosta.\nOli save trikim yu mo ol kolig blong yu tru long ol giaman imel mo ol giaman telefon kol blong yu i givimaot paswod mo ditel blong yu long ol giaman websaet blong ol bank mo ol giaman kola.\nOl frod mo stil blong aedentiti blong yu we i hapen tru lo ol vaeres mo spaewe, i save mekem se ol kriminol i kat akses lo bank akaon mo ol nara pesenol infomesen we oli stap long kompuita blong yu.\nNo mas serem ol paswod mo ol narafala konfidensel infomesen taem yu stap rispon long wan imel, fon kol or leta we i oli se i kam long bank o wan narafala faenansel institusen, iven sapos oli luk olsem oli tru. Ol bank bae oli no save sendem ol imel o kolem yu blong askem yu blong talemaot ol infomesen ia. Sapos ol bank i wantem kasem yu, bae oli usum stret nem blong yu (i no ‘Se’ o ‘Madam’), mo ating wan nara verifikesen blong otentisiti olsem poskod mo pat blong akaon namba blong yu. Sapos yu no tingse wan emel i prapa tru, kontaktem bank blong yu long wan narafala wei.\nYu mas mekem sua se yu stap yusum wan intanet koneksen we i sekua blong yu konek wetem bank blong yu. Lukaotem ‘https’ long foret blong adres mo saen blong smol lok long brawsa frem. Be tingbaot se hem i soemaot nomo se link bitwin yu mo ona blong websaet hem i sekua, be i no minim se saet ia hem i save tru. Yu mas mekem olsem blong jekem gud adres from eni speling we i rong, ol adisenol toktok mo karekta mo ol nara samting we i no nomol.\nYu mas go long websaet blong bank blo yu nomo long taem we yu taepem adres i go long brawsa o taem yu yusum wan bukmak we yu bin krietem yusum korek adres. Sapos yu tingse ol narafala man i save kasem ol ditel blong yu, yu mas oltaem kontaktem bank.\nMekem sua se yu gat wan antivaeres/antispaewe sofwea we i efektif mo apdeited, mo faeawol blong yu i mas ron gud bifo yu log in long bank akaon blong yu.\nYusum wan difren paswod mo PIN blo ol defdefren websaet.\nYusum ol strong paswod mo PIN. Man we oli givim ol paswod mo PIN nomo long hem i sud save long olgeta, be ol narafala man i no sud save. No mas raetem daon or storem ol paswod mo PIN long ol kompuita o ol mobael divaes.\nTingting blo setem ap dual autoriti wetem bank blong yu, speseli blong ol transaksen we ol amaon blong olgeta i ova long wan limit, we i save kam frod.\nKam klia wetem bank blong yu long wea yanao laebiliti blong los i save hapen taem wan frod i tekem ples. Ridim ol tem mo kondisen mo sapos yu gat daot, askem bank bisnis manega blong yu.\nSapos yu risivim wan fon kol we oli se i kam long bank blong yu o wan nara faenansel institusen mo oli askem yu blong kolem bak olgeta, yu mas mekem yusum wan nara fon o wet faev minit olsem bifo yu kol bak. Ol frosta oli save holem fon laen blong yu blong i open mo trikim yu long ol fon namba we i kamaot lo kola displei blong yu.\nSapos yu notisim eni transaksen we i no nomol long steitmen blong yu, yu mas ripotem kwiktaem.\nSwij of long ol pepa steitmen mo rejista from onlaen banking wetem ol mobael alet. Ol defren man i save intaseptem mo ridim ol pepa steitmen.\nGarem ol leites Windows updates.\nYu mo ol kolig blong yu i sud neva yusum ol pablik kompuita blong mekem ol onlaen banking (olsem, long wan intanet kafe).\nLukaot gud long ol ‘solda sefa’ we oli stap ridim skrin blong yu.\nYu no tingse ol sof (skrin-bes) kibod oli moa sekua bitim ol fisikol kibod (lo saed we oli stanap strong agensem malwe olsem ol kistrok loga). Tufala tugeta i gat ol wiknes\nTu fakta otentikesen\nFulap bank oli stap yusum tu fakta otentikesen blong garem evidens we i strong moa long saed blong kasem se yu hu bitim we oli stap yusum ol paswod nomo. Tu fakta ya hem i ‘samting we yu save’ (ol kwisten olsem yusa nem mo paswod blong yu) mo ‘samting we yu gat’ we hem i save bank kad blong yu wetem wan kad rida, o sapos no wan standalon divaes olsem HSBC SekuaKi. Kod we oli givim hem i pesenol long yu, mo hem i defdefren evri taem yu log in.\nAdisinol banking sekuriti sofwea\nSam bank oli givim ol adisinol sekuriti sofwe we oli disaenem stret blong protektem yu long taem yu stap mekem onlaen banking. Hemi kam lo fom blong wan fri daonlod long ol bank mo i mekem se ol faenansel transaksen i sekua, antap long nomol intanet sekuriti sofwe blong yu.\nEvri bank oli garem ol onlaen sekuriti infomesen long ol websaet blong olgeta, wetem ol infomesen blong ol frod we oli stap hapen.\nSapos yu bin kam wan viktim blong wan stret frod o frod we oli traem long yu, ripotem go long polis mo bank blong yu kwiktaem.


?Ded Blong Jisas i Givhan Olsem Wanem Long Yu? (Jon 3:16)\nJisas i ded blong yumi save kasem laef. Jon 3:16\nTri dei afta we Jisas i ded, sam woman oli go long gref blong hem mo oli luk we bodi blong hem i no moa stap. Jehova i mekem hem i laef bakegen.\nBiaen, Jisas i kamtru long ol aposol blong hem.\nYes, Jehova i mekem Jisas i laef bakegen olsem wan spirit we i gat bigfala paoa, mo we i no save ded bakegen samtaem. Ol disaepol blong Jisas oli luk hem taem hem i go antap long heven.\n?Wanem “pei” blong olgeta we oli mekem sin? —Rom 6:23.\nJisas i openem rod blong man i save kasem laef we i no save finis.—Rom 5:21.\nGod i mekem Jisas i laef bakegen mo i putumap hem i kam King blong Kingdom blong God. Daniel 7:13, 14\nJisas i givim laef blong hem blong pem rod blong ol man oli save go fri. (Matiu 20:28) Sakrefaes ya blong Jisas, i rod blong God blong givim laef long yumi, hemia laef we i no save finis.\nJehova i putumap Jisas i kam King, blong hem i rul antap long wol. Mo i gat 144,000 man we bambae oli rul wetem Jisas. Taem ol man ya oli stap long wol, oli holemstrong long God gogo oli ded. Biaen, God i mekem olgeta oli laef bakegen long heven. I gat Jisas mo ol 144,000 man ya long gavman no Kingdom blong God we i stap long heven. Kingdom ya bambae i rulum wol long fasin we i stret.—Revelesen 14:1-3.\nKingdom blong God bambae i mekem wol ya i kam wan paradaes. Bambae i no moa gat ol bigfala faet. Ol man bambae oli no moa brekem loa. Bambae i no moa gat puaman mo man we i hanggri. Olgeta man bambae oli harem gud tumas. —Ol Sam 145:16.\n?Kingdom blong God bambae i karem wanem blesing i kam long ol man?—Ol Sam 72.\nYumi mas prea blong Kingdom blong God i kam.—Matiu 6:10, NW.


Bislama - Gudfala Laef we i No Save Finis hem i Promes blong God long Yu\nGudfala Laef we i No Save Finis\n—Hem i promes blong God long yu\nSamting we Kraes i promes blong givim long yumi, hemia laef ya we i no save finis (Fas Jon 2:25). God i mekem promes ya long evri man we oli traehad long obei ol rul blong promes ya.\nGod i bin mekem wan promes long Baebol, se blad blong Jisas Kraes i tekemaot ol sin blong ol man we oli bilif long hem mo folem toktok blong hem. Nao oli kasem laef we i no save finis (1Jon 1:7, 5:11-13).\nI gat trifala samting we i stap long promes blong God ya. Bambae yumi lukluk long Baebol long trifala samting ya.\n1 Promes i blong evri man\nPromes ya i blong evri man, mo eni man i save kasem promes ya. God i stap lavlavem olgeta man long wol ya. From samting ya, promes blong God i goaot long evri ples long wol (Jon 3:16, 1Jon 2:2).\nBlad blong Jisas i save tekemaot ol sin blong olgeta man. Jon i talem se, Kraes hem i ded finis blong mekem rod blong God mekem se i tekemaot ol sin blong yumi. Be yumi mas askem wan kwestin long tok ya. ?Hem i ded blong tekemaot ol sin blong yumi nomo, o i blong olgeta man? Nao Jon i gohed i ansarem kwestin ya se, "I no blong yumi nomo, i blong olgeta man long wol" (1Jon 2:2).\n2 Promes i gat rul long hem\nGod i bin putum sam rul long promes ya. Sapos yumi wantem se blad blong Jisas i stap wasemaot ol sin blong yumi, mekem se yumi kasem laef blong heven, oraet yumi mas stap long delaet olsem we God i stap long delaet. Yumi no mas wokbaot long tudak blong sin. Oltaem yumi mas folem trutok blong God long fasin blong Jisas Kraes. Tingting blong yumi no mas lusum tok blong Kraes (1Jon 1:6-7, 2:3-6,24-25).\n3 Promes ya yu yu save lus\nMan we i gat promes ya, hem i save foldaon samtaem, sapos hem i no lukaotgud long promes ya mo ol rul blong hem. Sapos man we i kasem promes blong God finis, mo biaen i gobak, i livim bilif blong hem, i foldaon bakegen, hem i nomo gat promes ya, i lus (Hibrus 6:4-6).\nTaem we Pol i talem Timoti olbaot man we i kam elda blong jos, i talem olsem. "Man we i jes kam Kristin man i no longtaem, hem i no save tekem wok blong elda, from we maet tingting blong hem i go antap tumas, nao God bambae i jajem hem, olsem we i jajem Setan finis". Hemia, i soemaot se man we i kam Kristin i save lus (1Timoti 3:6).\nBaebol i talem se, "Man we i ting se hem i stap stanap strong, hem i mas lukaotgud, blong se bambae hem i no foldaon bakegen samtaem" (1Korin 10:12).\n?Hao nao yumi lukaotgud olsem? Yumi no mas traem stanap long paoa blong yumi nomo, nogat. Yumi mas askem God se hem i givhan long yumi mekem se yumi save stanap strong long hem. "God i stap holem promes blong hem, mo hem i no save letem wan samting i traem yumi we i strong tumas long yumi. Be stret long taem ya we samting nogud i traem yumi, God bambae i mekem rod blong yumi, blong yumi winim samting ya" (1Korin 10:13).\nSapos yumi bilif long Jisas, mo yumi tanem tingting blong yumi from ol sin blong yumi, mo yumi baptaes long nem blong Jisas, oraet nao God i tekemaot ol sin blong yumi. Bien, God i givim yumi Tabu Spirit blong givhan long yumi. Sapos yumi stanap strong long hem, oraet yumi kasem gudgudfala promes we God i givim yumi finis (Ol Wok 2:38-39).


Gospel blong Mak 4:1-41\nOL PARABOL BLONG KINGDOM 1-34)\n4 Jisas i stap tij bakegen long saed blong lek, ale wan bigfala hip blong man, we oli plante we plante, oli kam hivap klosap long hem. Nao hem i klaem long wan bot mo i sidaon long hem, be ol hip man ya oli stap olbaot nomo long so.+ 2 Nao hem i talem plante parabol blong tijim olgeta.+ Hem i talem se:+ 3 “Yufala i lesin. !Luk! Wan man i go blong saksakem sid long garen blong hem.+ 4 Taem hem i stap saksakem olgeta, sam sid oli foldaon long rod mo ol pijin oli kam kakae evriwan. 5 Sam narafala sid oli foldaon long ples we i gat ston daon, nao oli gru kwik from we i gat smol graon nomo.+ 6 Be taem san i kam antap, i bonem olgeta, nao oli drae from we rus blong olgeta i no godaon tumas. 7 Sam narafala sid oli foldaon long ples we i gat ropnil, mo ol ropnil ya oli kam kavremap olgeta, nao oli jokem olgeta oli ded, nao oli no karem frut.+ 8 Be sam narafala sid oli foldaon long gudfala graon, nao oli gru oli kam bigwan, mo oli gat frut blong olgeta. Sam oli karem frut 30 taem antap bakegen, sam 60 taem, mo sam narafala 100 taem antap bakegen.”+ 9 Nao hem i talem se: “Man we i gat sora, i gud hem i lesin.”+ 10 Taem hem i stap hem wan, ol twelef aposol wetem sam man we oli stap, oli kam long hem, mo oli askem mining blong ol parabol ya long hem.+ 11 Hem i ansa long olgeta se: “Yufala, God i letem yufala i kasem save ol tabu tokhaed+ blong Kingdom blong hem. Be long ol narafala ya, evri samting we oli harem oli parabol nomo,+ 12 taswe oli stap lukluk be oli no luksave, mo oli stap lesin be oli no haremsave mo oli no save se i minim wanem, mo bambae oli neva kambak blong God i fogivim olgeta.”+ 13 Nao hem i gohed se: “?Sipos yufala i no save mining blong parabol ya, bambae yufala i kasem save mining blong ol narafala parabol olsem wanem? 14 “Ol sid we man ya i saksakem, hemia tok blong God.+ 15 Graon ya long rod we sid i foldaon long hem, hemia ol man we oli harem tok ya, be wantaem nomo Setan i kam+ tekemaot tok ya long olgeta.+ 16 Mo long sem fasin, ples we i gat ston daon we sid i foldaon long hem, hemia ol man we oli harem tok ya, nao kwiktaem nomo oli akseptem mo oli glad tumas long hem.+ 17 Be tok ya i no gat rus, nao i stap smoltaem nomo. Taem oli kasem hadtaem o sam man oli ronem olgeta from tok ya, wantaem nomo oli stambol. 18 Ples blong ropnil we sid i foldaon long hem, hemia ol man we oli harem tok ya,+ 19 be ol wari+ blong sistem blong wol* ya, mo ol rij samting we oli gat paoa blong trikim man,+ mo ol narafala samting we ol man ya oli wantem tumas,+ oli kam insaed long hat blong olgeta nao oli jokem tok ya nao i no karem frut. 20 Be gudfala graon we sid i foldaon long hem, hemia ol man we oli harem tok ya mo oli glad long hem, nao tok ya i karem frut 30 taem, 60 taem, mo 100 taem antap bakegen.”+ 21 Hem i talem bakegen long olgeta se: “Taem man i tekem laet i kam, ?yu ting se bambae hem i putum aninit long wan basket* no wan bed? ?Yu no ting se bambae hem i putum antap long ples blong putum laet?+ 22 Nao samting we i haed i stap, bambae i kam long klia ples, mo samting we oli kavremap gud, bambae i open long klia ples.+ 23 Man we i gat sora, i gud hem i lesin.”+ 24 Hem i talem bakegen long olgeta se: “Yufala i mas tingting gud long ol tok ya we yufala i stap harem.+ Samting we yufala i mekem long olgeta man, bambae oli mekem sem samting long yufala tu. Sipos yufala i mekem olsem, bambae yufala i kasem plante moa samting. 25 Man we i gat samting, bambae oli givim moa samting long hem.+ Be man we i no gat samting, eni samting we hem i gat bambae hem i lusum.”+ 26 Nao hem i gohed, i talem se: “Long fasin ya, Kingdom blong God i olsem wan man we i saksakem ol sid long graon. 27 Long naet hem i stap slip mo long dei hem i stap girap, mo ol sid ya tu oli stap gru, oli stap kam bigwan, be hem i no save olsem wanem samting ya i hapen. 28 Graon nomo i mekem we sloslo ol sid ya oli gru, oli gat flaoa, mo biaen oli gat kakae. 29 Be taem we ol kakae oli rere, man ya i go katemaot from we i stret taem blong havest.” 30 Mo hem i gohed, i talem se: “?Yumi save talem se Kingdom blong God i sem mak long wanem samting? ?Bambae yumi yusum wanem parabol blong eksplenem? 31 Hem i olsem sid blong mastad.* Taem man i planem sid ya long graon, hem i smol moa long ol narafala sid long wol.+ 32 Be afta we sid ya i stap long graon, hem i gru, hem i kam bigwan moa long ol narafala kakae long garen, mo ol branj blong hem oli kam bigwan, nao ol pijin oli spel aninit long sed blong hem.” 33 Hem i talem plante parabol+ olsem blong talemaot tok blong God long olgeta, stret long mak we olgeta oli naf blong haremsave. 34 Yes hem i toktok long olgeta long parabol nomo, be taem hem wetem ol disaepol blong hem nomo oli stap, hem i eksplenem evri samting long olgeta.+ 35 Mo long dei ya, taem tudak i kam, hem i talem long olgeta se: “Yumi gokros, yumi go narasaed.”+ 36 Taem oli sanemaot ol hip man finis, oli no moa wet, oli tekem hem long bot, nao oli go, mo sam narafala bot tu oli biaen long hem.+ 37 Nao wan bigfala win i girap, i blu strong, i mekem ol wef oli go insaed long bot, nao klosap bot ya i draon.+ 38 Be hem i stap slip long pilo* biaen long bot. Nao oli wekemap hem, mo oli talem long hem se: “?Tija, yu yu no wari se bambae yumi ded?” 39 Ale hem i girap, i tok strong long win, mo i talem long lek ya se: “!Yu stop! !Yu stap kwaet!”+ Nao win i godaon, mo olgeta samting i kwaet we i kwaet. 40 Nao hem i talem long olgeta se: “?From wanem yufala i fraet tumas olsem? ?Yufala i no gat bilif yet?” 41 Be olgeta oli fraet bitim mak, mo oli stap taltalem long olgeta se: “?Wanem man ya? Win mo lek tu oli obei long hem.”+\n^ Hemia wan tri we i gru long Palestaen. Taem hem i kam bigwan hem i no bitim 4 m., mo hem i gat ol branj blong hem.


Oli givim tok\nOli lidim miting blong prij\nOli lukaot long Haos Kingdom\nBaebol i tokbaot tu grup blong ol Kristin man we oli lukaot long ol wok long kongregesen, hemia ol elda mo ol man blong givhan. (Filipae 1:1, lukluk Diksonari long Baebol long Bislama.) Long evri kongregesen, i gat sam elda mo sam man blong givhan. ?Ol man blong givhan oli mekem wanem wok?\nOli givhan long ol elda. I gat sam man blong givhan we oli yangfala, mo i gat sam we oli olfala. Be olgeta evriwan oli fren gud wetem Jehova, mo oli traehad blong mekem gud wok blong olgeta. Yumi save trastem olgeta. Plante taem wok blong olgeta, hemia ol smosmol wok we oli mas mekem bakegen mo bakegen, mo ol wok we oli mekem wetem han blong olgeta. Ol wok ya i impoten. Taem oli lukaot gud long ol wok ya, ol elda oli gat moa taem blong tijim ol man blong God mo blong leftemap tingting blong olgeta.\nOli mekem ol defren kaen wok. Sam man blong givhan oli soem ples blong sidaon long ol man we oli kam long miting. Sam narafala oli lukaot long ol maekrofon, mo ol buk, mo ol kaon, mo oli talem wanem ples we ol brata mo sista oli mas go prij long hem. Oli fiksimap ol samting long Haos Kingdom we i brok. Maet ol elda oli askem long olgeta blong oli givhan long sam olfala. Taem ol man blong givhan oli glad blong mekem enikaen wok, evriwan long kongregesen oli gat bigfala respek long olgeta.—1 Timoti 3:13.\nOli soemaot gudfala eksampol. Ol man blong givhan oli mas gat ol gudfala fasin we Baebol i talem. Ol tok blong olgeta long miting oli mekem bilif blong yumi i strong. Taem oli lidim yumi long wok blong prij, yumi wantem wok strong moa. Oli wok gud wetem ol elda, mo samting ya i givhan blong mekem kongregesen i glad mo i joen gud. (Efesas 4:16) Sloslo, olgeta tu oli save kam naf blong mekem wok blong elda.\n?Ol man blong givhan oli wanem kaen man?\n?Oli mekem wanem wok?\nTaem yu go long miting, i gud yu traem storian wetem wan elda no wan man blong givhan. Yu save mekem olsem gogo yu save olgeta evriwan wetem ol famle blong olgeta tu.


TEN SAMTING BLONG TINGBAOT TAEM YU STAP SETEMAP WAN KAMPANI – Paw The Law\nPaw The Law > Blog > Bislama Articles > TEN SAMTING BLONG TINGBAOT TAEM YU STAP SETEMAP WAN KAMPANI\nTEN SAMTING BLONG TINGBAOT TAEM YU STAP SETEMAP WAN KAMPANI\nWan kampani hemi setap blong mekem bisnis long ples we hemi stap long hem. Man we i setemap kampani ia bae hemi mas rejistarem mo ranem folem loa blong ples ia. I gud blong setemap wan kampani from hemi wan gudfala wei blong mekem mani o statem ol projek.\nI gat fulap samting we yu nid blong lukluk taem yu wantem statem kampani blong yu. Be long ples ia bae yumi lukluk long ten impoten samting we yu nid blong save bifo yu setemap wan kampani:\nLoa i luksave wan kampani olsem wan ligel bodi we existens blong hem i seperet long olgeta we oli setemap olsem ol ona/ memba/ sheholda mo darekta. Hemia i minim se:\nKampani ia i save mekm ol agrimen wetem ol narafala man mo sapos kampani i no wok folem loa be hemi save pass long Kot o hemi save passem man long Kot tu. Hemi impotan blong save se ol aset mo kaon blong kampani i no mix wetem ol asset mo kaon blong ol ona/ memba/ sheholda.\nBisnis i no stop taem taem wan ona/ memba/ shaholda i jenis o i ted.\nWan kampani i setap folem ol rikwaemen blong loa. Bifo yu statem wan kampani yu mas lukaotem wan nem (wan nem we yu save yusum), afta yu mas faelem wan memorandum blong asosiesen ( hemia i givim namba blong ol direkta, mani blong kampani mo i talem tu wanem we kampani i no save mekem), atikel blong asosiesen mo ol bae loa we i provaedem intenal manejmen blong kampani.\nYu save setemap wan Kampani blong i mekem profit o no-profit. Hemi impoten blong faenemaot sapos yu wantem ranem wan kampani olsem wan bisnis intapraes or wan non-profit from i gat ol difren rikwaemen blong folem taem yu wantem setemap wan taep blong kampani. Antap long rejistrasen mo rikwaemen blong setemap wan kampani i gat anuel faeling we yu mas pem wetem ol asosieted kosts. Ol kosts ia oli no sas tumas be hemi impoten blong save wetaem yu nid blong mekem ol pemen ia. I gat ol penalti sapos yu mekem faeling let o Rejistra blong Kampani i save sakemaot kampani blong yu long list blong ol kampani.\nSheholda/ memba oli ol ona blong kampani. Long kontex blong “ ol profit kampani” olgeta nao oli putum mani o aset long wan kampani mo oli gat wan membaship we oli kolem “ shea”. I gat ol difren taep blong klass blong shea we oli difaenem long memorandum/ atikel blong assosiasen. Wan sheholda i gat tu raet: wan blong apoentem ol direkta, mo narawan blong Kolectem ol dividen long ol profit. Sapos yu wantem limitim ol narafala sheholda blong dil wetem ol shea ( includim olsem wanem blong salem/ transferem) yu mas saenem wan sheholda agrimen. Ol sheholda oli mas gat wan miting evri yia mo rikodem minit blong miting blong olgeta.\nWan kampani i mas gat wan o fulap darekta mo wan sekretari. Ol darekta ia oli risponsibol blong kontrolem kampani mo tekem ol man blong wok long bisnis. Ol darekta ia oli mas gat miting oltaem mo sapos oli tekem sam desisen be sekretari i mas rikodem. Ol darekta oli mas mekem ol desisen we oli blong gud blong kampani.\nYu mekem sua se yu save gud ol rikwaemen blong setemap wan kampani mo save olsem wanem blong lukaotem ol akaon blong kampani long bank mo yu mas gat gufala relesenship wetem bank blong yu.\nYu mekem sua se yu gat wan akaonten from loa i rikwarem kampani blong faelem tax long ol profit we hemi mekem long wan yia. Yu save askem blong oli ridiusum tax blong yu from ol expensis we yu mekem. Hemia bae i mekem amaont blong dividen blong sherem i go antap. Hemia hemi wan gudfala saet blong wan kampani comperem long wan sole treda. Sapos yu wan sole treda bae yu no save askem blong oli ridisum tax blong yu from ol expensis we yu mekem. Hemi gud blongprojectem badjet blong bisnis blong yu olsem yu save luk sapos save rejista from VAT.\nFaenemaot evri loa we i dil wetem taep blong bisnis we yu wantem setemap blong save sapos yu nidim eni laesens, agrimen mo pemisen.\nFaenemaot sapos bisnis blong yu i gat eni benefit, diskaon, rifan blong luksave sapos bisnis blong yu bae i mekem wan win o wan luss.\nYu mas tingbaot blong rejistarem logo o nem we yu wantem yusum long bisnis blong yu. Olsem taem narafala man i yusum nem o logo blong bisnis blong yu be yu save passem hem long Kot from.\nOl poen ia oli save helpem yu blong statem wan bisnis, be yu mas asksem tingting long ol profesonel blong bisnis blong oli givim yu moa advaes long saet blong setemap wan bisnis we i save helpem yu blong gat wan wan gudfala kampani.


THE 10 CLOSEST Hotels to Want To Canoe? - TripAdvisor\n527 of 3,116 properties match your filters. Clear all filters\n7.2 km from Want To Canoe?\n11.3 km from Want To Canoe?\n15.7 km from Want To Canoe?\n20.0 km from Want To Canoe?\n21.2 km from Want To Canoe?\n21.4 km from Want To Canoe?\n23.0 km from Want To Canoe?\n23.3 km from Want To Canoe?\n24.7 km from Want To Canoe?\n24.9 km from Want To Canoe?\n25.0 km from Want To Canoe?\n27.2 km from Want To Canoe?\n27.7 km from Want To Canoe?\n27.8 km from Want To Canoe?\n28.2 km from Want To Canoe?\n28.5 km from Want To Canoe?\n28.6 km from Want To Canoe?\n28.7 km from Want To Canoe?\n28.9 km from Want To Canoe?\n29.1 km from Want To Canoe?\n29.3 km from Want To Canoe?\n29.7 km from Want To Canoe?\n29.9 km from Want To Canoe?


Wei blong Lod - Stanli G. Elis\nI Kam long Elda Stanli G. Elis\nWei blong Lod hem i blong yumi harem ol tijing blong ol lida blong yumi, andastanem ol stret prinsipol, mo lukaotem yumiwan.\nMi stap olsem wan Seventi. Olgeta Seventi, oli singaotem olgeta blong stap ol mesenja—blong serem toktok blong Lod olsem we mifala i kasem long ol aposol mo ol profet, mo long Spirit, mo blong stap ol spesel witnes blong nem blong Kraes blong prijim gospel long ful wol, blong bildimap Jos, mo blong stretem ol wok blong hem (luk long D&C 107:25, 34).\nBoe blong Fam\nMi groap long wan fam kolosap Beli, Aedaho—!wan ril “boe blong fam!” Mo mi bin lanem ol samting ia:\nBlong wok—sapos yu no planem samting, yu no save pikimap kaekae long graon.\nBlong wok smat—sapos yu wotarem mo fidim graon, bae yu pikimap moa kaekae.\nTaem, i impoten—sapos yu no planem kaekae long stret taem, bae kolkol i save spolem kwik ol kaekae blong yu.\nMekem wanem we i nid blong mekem nomata sapos i gud, o moa gud, o i stret long tingting—yu pulumaot melek long buluk long stret taem blong mekem hemia, be i no taem yu wantem.\nBlong tok klia mo stret—wetem ol animol blong fam mo masin we yu gat, yu no gat taem blong “go raonraon long bus,” o blong wari se yu mekem wan i harem nogud. (Long saed ia, taem mi bin givim seves olbaot long ol ples we Jos i stap long hem, plante taem mi askem: “?Yu wantem mi blong toktok stret o wetem suga?” Olsem wan rul, ol Sent i bin jusum “!tok stret!” Tedei bae mi tok stret.)\nLong en, olsem wan boe blong fam blong Aedaho, mi bin lanem blong folem ol besik prinsipol.\nI nogat wan samting we i moa besik long yumi evriwan, mo doktrin blong yumi bitim ol trutok blong fas toktok blong bilif: “Mifala i biliv long God, Papa we I No Save Finis, mo long Pikinini blong Hem, Jisas Kraes, mo long Tabu Spirit.” (Ol Toktok blong Bilif 1:1).\nMoa long hemia, Hem i Papa blong yumi long Heven, we i save yumi, i lavem yumi, mo i wantem yumi gobak long Hem. Jisas i Sevya mo Ridima blong yumi, we tru long Atonmen, i mekemsua se bae yumi winim ded mo laef bakegen mo mekem i isi blong yumi blong save kam wan god mo gat laef we i no save finis. Tabu Spirit i Spirit blong givhan, reveleta, tija blong yumi, i testifae, mo i lidim yumi.\nTingbaot samting ia, ol brata mo sista—!yumi no ol spirit pikinini we i no gat papa mo mama! Yumi no stap yumiwan.\n?Wanem ol gud saed blong gat ol papa mo mama—blong no kam wan pikinini we i no gat papa mo mama? Yumi save lan long olgeta, benefit long eksperiens blong olgeta, no foldaon long ol hol we oli wonem yumi long hem, mo kam blong andastanem moa gud long wei blong olgeta. Yumi no nid blong yumi go lus, blong oli trikim yumi, o no wok gud. Hemia i tru speseli wetem Papa blong yumi long Heven, we i bin tijim mo soem yumi, i no wan rod nomo, be stret rod ia nao.\nGod I Gat Wei Ia


Gospel blong Luk 15:1-32\n15 Nao ol man blong tekem takis mo ol man blong mekem sin oli kam raon long hem blong lesin long hem.+ 2 Ale ol Farisi mo ol skraeb oli stap toktok smosmol agensem hem, se: “Man ya i glad blong luk ol man blong mekem sin mo i stap kakae wetem olgeta.” 3 Nao hem i talem wan parabol long olgeta, i se: 4 “Yufala i traem tingbaot wan man we i gat 100 sipsip blong hem. Sipos wan long olgeta i lus, ?bambae hem i no livim ol 99 sipsip blong hem long draeples, mo i go lukaotem wan ya we i lus gogo i faenem?+ 5 Taem hem i faenem sipsip ya, hem i putum long solda blong hem, mo i glad tumas. 6 Mo taem hem i gohom, hem i singaot ol fren blong hem mo ol neba blong hem, mo i talem long olgeta se: ‘Yufala i glad wetem mi, from we mi mi faenem sipsip ya blong mi we i lus.’+ 7 Mi mi talem long yufala se long sem fasin, bambae olgeta long heven oli glad moa long wan man blong mekem sin we i tanem tingting blong hem,+ i winim we oli glad long ol 99 stret man we oli no nid blong tanem tingting blong olgeta. 8 “Mo sipos wan woman i gat ten drakma koin,* be i lusum wan long olgeta, ?bambae hem i no laetem laet mo i brum long haos blong hem, blong lukaotem gogo kasem we i faenem? 9 Taem hem i faenem, hem i singaot ol fren* mo ol neba blong hem oli kam wanples, mo i talem long olgeta se: ‘Yufala i glad wetem mi, from we mi mi faenem drakma koin* ya blong mi we i lus.’ 10 Mi mi talem long yufala se long sem fasin, ol enjel blong God oli glad tumas long wan man nogud we i tanem tingting blong hem.”+ 11 Nao hem i talem se: “Wan man i gat tu boe. 12 Nao sekenbon i talem long papa blong hem se: ‘Papa, haf blong ol samting blong yu we bambae oli blong mi, i gud yu givim long mi naoia.’ Nao man ya i seraot olting blong hem long tufala boe blong hem. 13 Sam dei biaen, sekenbon ya i tekem olgeta samting we i blong hem, nao i go long narafala kantri we i longwe. Long ples ya, hem i folem wan rabis laef* nao hem i westem olgeta samting blong hem. 14 Taem hem i spenem olgeta samting we hem i gat, kakae i sot long olgeta ples long kantri ya, nao hem i trabol tumas. 15 Nao hem i go askem wok long wan man blong kantri ya, mo man ya i sanem hem i go, blong i lukaot long ol pig blong hem.+ 16 Mo hem i wantem tumas blong kakae ol kakae blong ol pig, be ol man oli no givim wan samting long hem. 17 “Taem gudfala tingting i kambak long hem, hem i talem se: ‘!Ol wokman blong papa blong mi oli gat fulap bred, be mi mi stap long ples ya mi hanggri we klosap mi ded! 18 Bambae mi aot long ples ya, mi gobak long papa blong mi, mo mi talem long hem se: “Papa, mi mi mekem sin agens long God* mo agens long yu. 19 Naoia i no stret blong oli talem se mi mi pikinini blong yu. Yu mekem long mi olsem we mi mi wokman blong yu nomo.”’ 20 Nao hem i girap, i wokbaot i gobak long papa blong hem. Taem hem i stap longwe yet, papa blong hem i luk hem mo i sore tumas long hem, nao i resis i go, i putum han blong hem i goraon long boe ya, mo i kis long hem. 21 Nao boe ya i talem long hem se: ‘Papa, mi mi mekem sin agens long God* mo agens long yu.+ Naoia i no stret blong oli singaot mi se pikinini blong yu.’ 22 Be papa ya i talem long ol slef blong hem se: ‘!Yufala i go kwik! Yufala i tekem longfala klos ya we i beswan mo yufala i kam putum long hem, mo yufala i putum wan ring long han blong hem, mo sandel long leg blong hem. 23 Mo tu, yufala i go tekem wan smol buluk we i fatfat gud, yufala i kilim blong yumi kakae. Bambae yumi mekem wan lafet, 24 from we boe ya blong mi i ded finis, be naoia hem i laef bakegen.+ Hem i lus finis, be naoia hem i kambak.’ Nao oli mekem lafet. 25 “Fasbon boe blong man ya i stap long garen. Taem hem i kambak, hem i kam klosap long haos, nao i harem miusik mo noes blong ol man we oli stap danis. 26 Nao hem i singaot wan man blong wok i kam, mo i askem se wanem i stap hapen. 27 Man ya i talem long hem se: ‘Brata blong yu i kambak, mo papa blong yu i kilim wan smol buluk we i fatfat gud, from we hem i kambak we hem i oraet nomo.’ 28 Nao fasbon ya i kros mo i no wantem go insaed long haos. Ale papa blong hem i kam aotsaed, mo i stap plis long hem blong i go insaed. 29 Be hem i talem long papa blong hem se: ‘!Luk! Mi mi wok slef blong yu plante yia finis, mo mi mi neva brekem tok blong yu. Be yu yu neva givim wan yang nani long mi, blong mi mekem wan smol lafet wetem ol fren blong mi. 30 Be boe ya blong yu, hem i folem wan rabis laef, i westem* ol samting blong yu long ol prostitut. Be taem hem i kambak, yu yu kilim wan smol buluk we i fatfat gud, blong hem.’ 31 Nao hem i talem long hem se: ‘Boe blong mi, yu yu stap oltaem wetem mi, mo evri samting blong mi oli blong yu. 32 Be i stret nomo blong yumi mekem lafet ya mo yumi glad, from we brata blong yu hem i ded finis, be naoia hem i laef bakegen, hem i lus finis, be naoia hem i kambak.’”\n^ NT: “hem i westem laef blong hem,” o “hem i no kea nating.”\n^ PT: “spolem.”


Jenesis 34 | Baebol Long Intenet | Niu Wol Translesen\nSekem i repem Daena (1-12)\nOl boe blong Jekob oli trikim olgeta (13-31)\n34 Nao Daena we i gel blong Jekob mo Lea,+ i stap go spenem taem wetem* ol yang woman blong ples ya.+ 2 I gat wan boe long ples ya we nem blong hem Sekem, hem i boe blong Hamoro we i wan man Hivi+ mo hem i wan jif long ples ya. Taem Sekem i luk Daena, hem i tekem hem mo i slip wetem hem, nao i repem hem. 3 Mo oltaem hem* i stap tingbaot Daena we i gel blong Jekob, mo hem i laekem hem tumas, mo i stap toktok gud long hem blong mekem hem i laekem hem.* 4 Nao Sekem i talem long papa blong hem Hamoro+ se: “Yu go askem blong yangfala woman ya i kam waef blong mi.” 5 Taem Jekob i harem nius se Sekem i mekem gel blong hem Daena i kam doti, hem i no talem wan samting from we long taem ya, ol boe blong hem oli stap yet wetem ol animol blong hem long open ples. 6 Biaen Hamoro we i papa blong Sekem, i go luk Jekob blong toktok wetem hem. 7 Be ol boe blong Jekob oli harem nius blong samting we Sekem i mekem, nao kwiktaem nomo oli aot long open ples mo oli kambak long haos. Oli harem nogud mo oli kros tumas from we Sekem i mekem wan samting we i no stret nating,+ hem i pulum sem i kam long Isrel taem hem i slip wetem gel blong Jekob.+ 8 Nao Hamoro i toktok wetem olgeta, i se: “Boe blong mi Sekem i wantem gel blong yufala tumas. Plis yufala i givim gel ya blong i kam waef blong hem, 9 nao bambae yumi kam famle tru long mared ya.* Yufala i givim ol gel blong yufala long mifala, mo yufala i save tekem ol gel blong mifala.+ 10 Yufala i save stap wetem mifala, mo yufala i save stap long eni ples long graon ya. Yufala i save stap mo mekem bisnes long ples ya, mo yufala i save holem ol graon ya i blong yufala.” 11 Biaen Sekem i talem long papa blong Daena mo long ol brata blong hem se: “Mi wantem se yufala i glad long mi, mo bambae mi givim eni samting we yufala i askem. 12 Yufala i save leftemap praes blong woman ya i go antap mo yufala i save askem plante presen long mi.+ Mi mi rere blong givim eni samting we yufala i talem. Mi mi wantem nomo se yufala i givim yang woman ya blong i kam waef blong mi.” 13 Nao ol boe blong Jekob oli trikim Sekem mo papa blong hem Hamoro, from we Sekem i bin mekem sista blong olgeta Daena i kam doti. 14 Oli talem long tufala se: “Mifala i no save mekem samting ya, mifala i no save givim sista blong mifala long wan man we i no sakomsaes,+ from we hemia bambae i mekem bigfala sem long mifala. 15 I gat wan samting nomo we i save mekem se mifala i agri: Hemia sipos yufala i kam sem mak long mifala, mo yufala i mekem olgeta man blong yufala oli sakomsaes.+ 16 Nao bambae mifala i givim ol gel blong mifala long yufala, mo bambae mifala i tekem ol gel blong yufala, mo bambae mifala i stap wetem yufala mo yumi kam wan nomo. 17 Be sipos yufala i no lesin long mifala mo yufala i no sakomsaes, bambae mifala i tekem gel blong mifala mo mifala i aot.” 18 Nao Hamoro mo boe blong hem Sekem,+ tufala i luk se ol tok ya oli gud.+ 19 Yang man ya i kwik blong mekem samting we oli talem,+ from we hem i laekem gel blong Jekob tumas, mo from we hem i wan man we ol man oli respektem hem moa i bitim ol narafala man long haos blong papa blong hem. 20 Nao Hamoro mo boe blong hem Sekem, tufala i go long get blong taon blong tufala, blong toktok wetem ol man long taon ya,+ se: 21 “Ol man ya oli wantem gat pis wetem yumi. I gud yumi letem olgeta oli stap mo oli mekem bisnes long ples ya, from we graon ya i bigwan inaf long yumi evriwan. Yumi save tekem ol gel blong olgeta blong oli kam waef blong yumi, mo yumi save givim ol gel blong yumi long olgeta.+ 22 I gat wan samting nomo we i save mekem se olgeta oli agri blong stap wetem yumi, blong yumi kam wan nomo: Hemia se yumi evriwan we i man, yumi mas sakomsaes olsem we olgeta oli sakomsaes.+ 23 Nao bambae olting blong olgeta, ol sas samting blong olgeta, mo evri animol blong olgeta, bambae oli blong yumi. Taswe i gud yumi agri long samting we oli talem, olsem nao oli save stap wetem yumi.” 24 Nao evriwan we oli stap long get blong bigfala taon ya, oli lesin long Hamoro mo boe blong hem Sekem. Nao evri man we oli stap long taon ya oli sakomsaes. 25 Be long namba 3 dei, taem ol man oli harem bodi blong olgeta i soa yet, Simeon mo Livae we tufala i boe blong Jekob mo tufala i brata blong Daena,+ tufala i tekem naef blong faet blong tufala, mo tufala i go insaed long taon ya we tufala i stap wokbaot gud nomo. Nao tufala i kilim i ded olgeta man long taon ya.+ 26 Tufala i kilim i ded Hamoro mo boe blong hem Sekem long naef blong faet, mo tufala i tekemaot Daena long haos blong Sekem nao oli aot. 27 Ol narafala boe blong Jekob oli kamtru long ol man ya we oli ded i stap, mo oli tekemaot olgeta samting long taon ya from we Sekem i mekem sista blong olgeta i kam doti.+ 28 Oli tekem ol sipsip, ol nani, ol buluk, mo ol dongki blong olgeta, wetem evri samting we oli luk long open ples mo long taon ya. 29 Mo tu oli tekem evri samting blong olgeta, mo oli holemtaet evri pikinini mo waef blong olgeta, mo oli tekem evri samting we i stap long ol haos blong olgeta. 30 Nao Jekob i talem long Simeon mo Livae+ se: “Yutufala i mekem bigfala trabol i kam long mi,* naoia ol man Kenan mo ol man Perij oli luk mi olsem wan samting we i sting. Yumi ya, yumi smol nomo, mo bambae olgeta oli joen tugeta blong faet agensem mi mo bambae oli finisim gud mi mo evriwan long haos blong mi.” 31 Be tufala i talem se: “?Olsem wanem? ?Bambae ol man oli mekem sista blong mifala i kam olsem wan prostitut?”\n^ NT: “go luk.”\n^ PT: “blong pulum hat blong yang woman ya.”\n^ PT: “yumi mekem agrimen blong mared.”\n^ NT: “mekem ol man oli no moa wantem joen wetem mi.”


Beljiom - Wikipedia\n27 Apr 2011 - 12 Sep 2015\nBeljiom (du. - Koninkrijk België; fr. - Royaume de Belgique; ge. - Königreich Belgien) i kaontri long Europe. I long Netherlands, Germany, Luxembourg, Franis. Kapital blong hem i Brussels. King blong hem i Filip. Praem Minista blong hem i Charles Michel.\nLong Julae 2015, populaesen blong Beljiom i stap araon 11 milien.\nKam long "https://bi.wikipedia.org/w/index.php?title=Beljiom&oldid=33736"\nThis page was last modified on 5 Ogis 2015, at 09:37.


Jenesis 44 | Baebol Long Intenet | Niu Wol Translesen\nSilva kap blong Josef long bag blong Benjamin (1-17)\nJuda i toktok long saed blong Benjamin (18-34)\n44 Biaen, Josef i talem long man we i bos long evri samting long haos blong hem se: “Yu fulumap kakae long ol bag blong ol man ya kasem we oli naf blong karem, mo yu putum mane blong olgeta long maot blong ol bag blong olgeta.+ 2 Be yu mas putum silva kap blong mi long maot blong bag blong lasbon brata blong olgeta, wetem mane blong hem.” Mo man ya i mekem olsem we Josef i talem. 3 Long moning taem i delaet, oli sanem olgeta oli go wetem ol dongki blong olgeta. 4 Nao taem oli stap longwe lelebet long taon, Josef i talem long man ya we i bos long evri samting long haos blong hem se: “!Yu girap! !Yu go biaen long olgeta! Mo taem yu kasem olgeta, yu talem long olgeta se: ‘Masta blong mi i mekem i gud long yufala, ?be from wanem yufala i mekem i nogud long hem? 5 Kap ya, masta blong mi i stap dring long hem mo i stap lukluk ol saen long hem blong talemaot fiuja. Samting we yufala i mekem i no stret nating.’” 6 Ale man ya i biaen long olgeta nao i kasem olgeta, mo i talemaot ol tok ya long olgeta. 7 Be olgeta oli talem long hem se: “?From wanem masta blong mifala i toktok olsem? I no stret nating blong mifala ol man blong wok blong yu, mifala i mekem wan samting olsem. 8 Mane ya we mifala i faenem long maot blong ol bag blong mifala, mifala i karem i kambak long yu taem mifala i aot long Kenan i kam.+ Taswe, ?from wanem bambae mifala i stilim gol no silva long haos blong masta blong yu? 9 Sipos yu faenem kap ya long wan long mifala, man ya i mas ded, mo mifala ol narawan bambae mifala i kam ol slef blong masta blong mifala.” 10 Nao man ya i talem se: “Bambae i olsem we yufala i talem: Man ya we oli faenem kap ya long bag blong hem, bambae i kam slef blong mi, be yufala ol narawan yufala i save go fri.” 11 Nao kwiktaem nomo oli tekemaot ol bag blong olgeta long ol dongki, oli putumdaon, mo oli openem. 12 Man ya i luklukgud insaed long ol bag blong olgeta, i stat long fasbon i go kasem lasbon. Nao hem i faenem kap ya long bag blong Benjamin.+ 13 Ale ol brata blong hem oli harem nogud tumas nao oli terem ol klos blong olgeta, mo oli putum ol bag blong olgeta long ol dongki mo oli gobak long taon. 14 Taem Juda+ wetem ol brata blong hem oli go insaed long haos blong Josef, Josef i stap yet long haos ya, nao oli foldaon i go long graon long fored blong hem.+ 15 Nao Josef i talem long olgeta se: “?Wanem samting ya we yufala i mekem? Mi mi save ridim ol saen blong talemaot fiuja, ?yufala i ting se mi no save faenemaot yufala?”+ 16 Nao Juda i ansa se: “?Masta blong mi, bambae mifala i talem wanem? ?Bambae mifala i eksplenem samting ya olsem wanem? ?Olsem wanem bambae mifala i pruvum se mifala i stret man? Tru God i faenemaot rong we mifala ol man blong wok blong yu, mifala i mekem.+ Naoia mifala wetem man ya we oli faenem kap ya long bag blong hem, mifala evriwan i slef blong masta blong mi.” 17 Be Josef i talem long olgeta se: “!I no stret nating blong mi mekem wan samting olsem! Man ya nomo we oli faenem kap ya long bag blong hem, bambae hem i kam slef blong mi.+ Be yufala ol narawan, yufala i save gobak long papa blong yufala long pis.” 18 Nao Juda i kam klosap long hem mo i talem se: “Mi plis long yu masta blong mi. Mi mi save se yu yu hae sem mak long Fero, be plis yu letem slef blong yu i talem wan samting long sora blong yu mo yu no kros long mi.+ 19 Masta blong mi i bin askem long mifala ol slef blong hem se: ‘?Yufala i gat wan papa mo wan moa brata?’ 20 Nao mifala i ansa se: ‘Yes papa blong mifala i olfala finis, mo mifala i gat wan smol brata we i bon taem papa blong mifala i olfala.+ Mama blong lasbon ya i bonem tu boe nomo blong hem, be fasbon i lus finis,+ lasbon ya nomo i stap.+ Mo papa blong mifala i lavem hem tumas.’ 21 Biaen yu bin talem long mifala ol slef blong yu, se: ‘Yufala i tekem hem i kamdaon blong mi save luk hem.’+ 22 Be mifala i talem long masta blong mi se: ‘Boe ya i no save livim papa blong hem. Sipos hem i livim papa blong hem, bambae papa blong hem i ded.’+ 23 Biaen yu bin talem long mifala ol slef blong yu se: ‘Mi no wantem luk fes blong yufala bakegen sipos brata blong yufala i no kam wetem yufala.’+ 24 “Nao mifala i go luk papa blong mifala we i slef blong yu, mo mifala i talemaot ol tok ya we masta blong mi i talem. 25 Sam taem biaen, papa blong mifala i talem se: ‘Yufala i gobak mo yufala i pem smol kakae blong yumi.’+ 26 Be mifala i talem se: ‘Mifala i no save godaon. Sipos smol brata blong mifala i go wetem mifala, bambae mifala i godaon. Mifala i no save luk fes blong man ya sipos smol brata blong mifala i no folem mifala.’+ 27 Nao papa blong mifala we i slef blong yu, i talem long mifala se: ‘Yufala i savegud we waef blong mi i bonem tu boe nomo blong mi.+ 28 Be wan long tufala i lego mi, nao mi talem se: “!Maet wan wael animol i terterem hem long ol smosmol pis!”+ Mo mi mi no moa luk hem kasem naoia. 29 Sipos yufala i tekemaot boe ya tu long mi mo wan rabis aksiden i kasem hem nao hem i ded, bambae yufala i mekem mi mi harem nogud gogo mi go long Gref*+ wetem ol waet hea blong mi.’+ 30 “Laef* blong papa blong mifala i stap long laef* blong boe ya. Sipos mi gobak long papa blong mi we boe ya i no stap wetem mifala, 31 mo papa blong mi i luk samting ya, wantaem nomo bambae hem i ded. Sipos samting ya i hapen, mifala nao i mekem papa blong mifala i harem nogud gogo i go long Gref* wetem ol waet hea blong hem. 32 Blong pruvum se boe ya bambae i stap sef, mi mi bin putum laef blong mi long han blong papa blong mi mo mi talem se: ‘Sipos mi no tekem hem i kambak, hemia bambae i wan sin we mi mekem agens long papa blong mi blong olwe.’+ 33 Taswe plis yu letem mi mi tekem ples blong boe ya, mi kam slef blong masta blong mi, olsem nao boe ya i save gobak wetem ol brata blong hem. 34 !Mi mi no save gobak long papa blong mi sipos boe ya i no folem mi! !Mi mi no wantem luk we bigfala trabol olsem i kasem papa blong mi!”


LANWIS Afrikaans Albanian Albanian Sign Language Alur American Sign Language Amharic Arabic Argentinean Sign Language Armenian Armenian (West) Ashaninka Australian Sign Language Aymara Azerbaijani Azerbaijani (Cyrillic) Baoule Bassa (Cameroon) Batak (Karo) Batak (Toba) Belgian French Sign Language Belize Kriol Bengali Bicol Bislama Bolivian Sign Language Brazilian Sign Language British Sign Language Bulgarian Cambodian Catalan Cebuano Changana (Mozambique) Chichewa Chilean Sign Language Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitonga (Zimbabwe) Chitumbuka Chiyao Chol Cibemba Colombian Sign Language Costa Rican Sign Language Croatian Croatian Sign Language Cuban Sign Language Czech Czech Sign Language Dangme Danish Dutch Dutch Sign Language Ecuadorian Sign Language Efik Embera (Not) Emberá (Catío) English Estonian Ewe Fijian Filipino Sign Language Finnish Finnish Sign Language Flemish Sign Language French French Sign Language Ga Galician Garifuna Georgian German German Sign Language Ghanaian Sign Language Greek Greek Sign Language Greenlandic Guambiano Guarani Guatemalan Sign Language Gujarati Gun Haitian Creole Hebrew Hiligaynon Hindi Hindi (Roman) Hiri Motu Honduras Sign Language Hungarian Hungarian Sign Language Iban Icelandic Igbo Iloko Indian Sign Language Indonesian Indonesian Irish Sign Language Isoko Israeli Sign Language Italian Italian Sign Language Jamaican Creole Jamaican Sign Language Japanese Japanese Sign Language Javanese Jehu Kabiye Kannada Karen (S'gaw) Kazakh Kenyan Sign Language Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kongo Korean Korean Sign Language Kosraean Krio Kwangali Kwanyama Laotian Latvian Lingala Lithuanian Lomwe Luganda Lunda Luo Luvale Macedonian Macua Macushi Madagascar Sign Language Malagasy Malawi Sign Language Malay Malayalam Malaysian Sign Language Maltese Mambwe-Lungu Mapudungun Marathi Marshallese Maya Melanesian Sign Language Mexican Sign Language Mixtec (Guerrero) Moore Motu Mozambican Sign Language Myanmar Myanmar Sign Language Nahuatl (Northern Puebla) Navajo Ndau Ndebele Ndebele (Zimbabwe) Nepali New Zealand Sign Language Nhengatu Nias Nicaraguan Sign Language Nigerian Sign Language Norwegian Nyaneka Nyungwe Nzema Oromo Ossetian Otetela Panamanian Sign Language Pangasinan Papiamento (Curaçao) Paraguayan Sign Language Pennsylvania German Persian Peruvian Sign Language Polish Polish Sign Language Ponapean Portuguese Portuguese (Portugal) Portuguese Sign Language Punjabi Punjabi (Roman) Páez Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Quechua (Huallaga Huánuco) Quechua (Huaylla Wanca) Quichua (Chimborazo) Quichua (Imbabura) Rapa Nui Romanian Romanian Sign Language Russian Russian Sign Language Salvadoran Sign Language Samoan Sango Sateré-Mawé Sena Sepedi Sepulana Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Silozi Silozi Silozi Slovak Sign Language Slovenian Slovenian Sign Language Solomon Islands Pidgin South African Sign Language Spanish Spanish Sign Language Sranantongo Sunda Swahili Swahili (Congo) Swati Swedish Swedish Sign Language Tagalog Tahitian Taiwanese Sign Language Tajiki Tamil Tatar Telugu Tetun Dili Thai Thai Sign Language Ticuna Tigrinya Tiv Tlapanec Tojolabal Tok Pisin Tongan Torres Strait Creole Totonac Tshiluba Tshwa Tsonga Turkish Turkish Sign Language Turkmen Tuvaluan Twi Tzeltal Tzotzil Uighur (Cyrillic) Ukrainian Umbundu Urdu Uruguayan Sign Language Uzbek Uzbek (Roman) Venda Venezuelan Sign Language Vietnamese Vietnamese Sign Language Wallisian Waray-Waray Wayuunaiki Welsh Xavante Xhosa Yoruba Zambian Sign Language Zapotec (Isthmus) Zimbabwe Sign Language Zulu\nOl Wok blong ol Aposol 23:1-35\n23 Nao Pol i lukluk stret long ol memba blong Sanhedrin,* mo i talem se: “Ol brata. Kam kasem tede, mi mi mekem ol samting long fes blong God we tingting blong mi i no stikim mi from.”+ 2 Nao hae pris Ananaeas i talem long olgeta we oli stap stanap klosap, blong oli slavem maot blong hem. 3 Be Pol i talem long hem se: “Yu yu gat tu fes,* God bambae i kilim yu. ?Olsem wanem yu save sidaon long ples ya blong jajem mi folem Loa, be long semtaem yu brekem Loa ya taem yu givim oda blong oli slavem mi?” 4 Ol man we oli stap stanap klosap, oli talem se: “Yu yu stap tok nogud long hae pris blong God ya.” 5 Nao Pol i talem se: “Ol brata, mi mi no save se hem i hae pris. Baebol i talem se: ‘Yufala i no mas tok nogud long wan rula blong yufala.’”+ 6 Taem Pol i luk we haf blong ol memba blong Sanhedrin* oli Sadusi mo narafala haf oli Farisi, hem i singaot bigwan i se: “Ol brata. Mi mi wan Farisi,+ mo papa mo ol bubu blong mi, olgeta tu oli Farisi. Be tede oli jajem mi from hop ya se ol dedman oli save laef bakegen.” 7 Taem hem i talem tok ya, wantaem nomo ol Farisi wetem ol Sadusi oli rao, nao asembli ya i seraot long tu haf, 8 from we ol Sadusi oli stap talem se dedman i no save laef bakegen, mo se i no gat enjel mo i no gat spirit tu. Be ol Farisi oli bilif* long ol samting ya.+ 9 Nao oli stap singsingaot bigwan, mo sam skraeb we oli Farisi, oli girap mo oli talem strong se: “Mifala i no faenem wan poen long man ya nating. Be sipos wan spirit o wan enjel i bin toktok long hem+—” 10 Nao rao ya i kam strong moa, ale komanda blong ami i fraet se bambae oli brebrekem bodi blong Pol. Nao hem i talem long ol soldia blong oli godaon, oli pulumaot hem long ol man ya, mo oli tekem hem i kambak long barik blong olgeta. 11 Be long naet, Masta i stanap klosap long hem, mo i talem se: “!Yu no fraet!+ Yu yu eksplenem gud olgeta samting long saed blong mi finis long Jerusalem, mo yu mas mekem sem samting long Rom.”+ 12 Long nekis moning, ol man Jiu oli mekem wan rabis plan mo oli mekem wan strong promes* se bambae oli no kakae mo dring gogo oli kilim Pol i ded. 13 I gat bitim 40 man we oli mekem strong promes ya. 14 Ol man ya oli go long ol jif pris mo ol elda, mo oli talem se: “Mifala i mekem wan strong promes finis se bambae mifala i no kakae wan samting gogo mifala i kilim Pol i ded. 15 Ale, yufala wetem ol memba blong Sanhedrin,* yufala i mas talem long komanda blong ami, blong hem i tekem Pol i kamdaon long yufala. Yufala i mas mekem olsem se yufala i wantem lukluk moa long bisnes ya blong hem. Be bambae mifala i stap rere blong kilim hem i ded bifo we hem i kasem ples ya.” 16 Be boe blong sista blong Pol i harem plan ya. Nao hem i go long barik blong ol soldia mo i talemaot long Pol. 17 Nao Pol i singaot wan long ol ofisa blong ami i kam, mo i talem long hem se: “Yu tekem yang boe ya i go long komanda blong ami, from we hem i gat wan samting blong talem long hem.” 18 Nao kapten ya i tekem hem, i lidim hem i go long komanda blong ami, nao i talem se: “Prisena ya Pol i singaot mi, i askem long mi blong mi tekem yang boe ya i kam luk yu, from we hem i gat wan samting blong talem long yu.” 19 Nao komanda ya i holem han blong hem, i tekem hem i go long wan ples we tufala nomo i stap, ale i askem long hem se: “?Wanem samting ya we yu wantem talem long mi?” 20 Hem i ansa se: “Ol man Jiu oli agri finis se tumoro, bambae oli askem long yu blong yu tekem Pol i godaon long Sanhedrin.* Bambae oli mekem olsem se oli wantem lukluk moa long bisnes ya blong hem.+ 21 Be yu no letem olgeta oli pulum yu, from we i gat bitim 40 long olgeta we oli haed i stap, oli wet blong kilim hem. Ol man ya oli mekem wan strong promes* se bambae oli no kakae mo dring gogo oli kilim hem i ded.+ Mo naoia oli rere finis, oli stap wet nomo long tok blong yu.” 22 Nao komanda ya i sanem hem i gobak, mo i talem strong long hem se: “Yu no talem long ol man se yu talemaot samting ya long mi.” 23 Nao hem i singaot tu ofisa blong ami, mo i talem long tufala se: “Yutufala i rerem 200 soldia blong oli wokbaot i go stret long Sisaria, mo yutufala i tekem narafala 70 soldia we oli man blong ron long hos, mo 200 soldia we oli man blong spia, blong oli aot long namba 3 aoa long naet.* 24 Mo tu, yutufala i givim sam hos blong oli karem Pol i go gud nomo kasem hed gavman ya Filiks.” 25 Nao hem i raetem wan leta, we i talem se: 26 “Mi Klodias Lisias, mi raetem leta ya long yu Masta Feliks, we yu yu hed gavman. Mi talem halo long yu. 27 Man ya, ol man Jiu oli holem hem mo klosap oli kilim hem i ded. Be mi wetem ol soldia blong mi, mifala i go sevem hem kwiktaem+ from we mi harem nius se hem i wan man Rom.+ 28 Nao mi wantem faenemaot poen we oli agensem hem from, ale mi tekem hem i go long Sanhedrin* blong olgeta.+ 29 Mo mi faenemaot se oli stap agensem hem from Loa blong olgeta nomo.+ Be ol poen we oli talem agensem hem, oli no stret nating blong hem i ded o i go long kalabus from. 30 Be wan man i kam talemaot long mi se samfala oli mekem plan blong kilim hem i ded.+ Taswe mi mi sanem hem kwiktaem i kam long yu. Mo mi talem long ol man ya we oli agensem hem se oli mas kam long fes blong yu blong talemaot ol poen we oli faenem long hem.” 31 Nao ol soldia ya oli mekem olsem we komanda ya i talem. Long naet oli tekem Pol,+ nao oli go kasem ples ya Antipatris. 32 Long nekis dei, ol narafala soldia oli gobak long barik blong olgeta, be ol soldia we oli ron long hos oli tekem hem i go. 33 Ale oli kasem Sisaria, nao oli givim leta ya long hed gavman, mo oli putum Pol i stap long han blong hem. 34 Nao hem i ridim leta ya, mo i askem se hem i blong wanem provins. Ale hem i faenemaot se hem i blong Silisia.+ 35 Nao hem i talem se: “Taem ol man ya we oli agensem yu oli kamtru, bambae mi lesin long bisnes ya blong yu.”+ Nao hem i givim oda blong oli putum hem long hedkwota blong hem, we King Herod i bin wokem bifo, mo oli gad gud long hem.\n^ Hemia samwe 9 klok long aftenun.